U borskim školama nastava po prvom modelu – RADIO TELEVIZIJA BOR\nBOR – Epidemiološka situacija u Srbiji se pogoršava. Broj zaraženih raste i među decom školskog uzrasta pa će mnoge škole od naredne nedelje preći na drugi ili treći model nastave. U Boru je za sada stanje u školama uredno, pa borski đaci nastavljaju školsku godinu kako su i počeli, po prvom modelu.\n„Tim za škole na nivou Republike Srbije je doneo odluku koje lokalne samouprave prelaze na drugi, odnosno treći model nastave u osnovnim i srednjim školama. U toj odluci Bora nema, što znači da borske škole i dalje rade po prvom modelu nastave. Inače, sve osnovne i srednje škole na teritoriji grada Bora uspešno su počele novu školsku godinu, sva deca su krenula 1. septembra po prvom modelu, tako da su svi svakodnevno u školskim klupama i mislim da su jako srećni zbog toga. Nastavno osoblje koristi priliku da u realizaciji časova od 45 minuta sa decom možda i nadoknadi nešto što prošle godine nije realizovano i da prati sadašnji plan i program. U školi se poštuju sve predviđene mere prema uputstvu koje smo dobili od Instituta za javno zdravlje i jako nam je bitno, pre svega, zdravlje učenika, ali naravno i svih zaposlenih u borskim školama“, kaže Radiša Petković koordinator rada borskih osnovnih škola.\nKada je reč o teritoriji Školske uprave Zaječar, Tim za škole na nivou Republike Srbije doneo je odluku da osnovne škole na teritoriji Boljevca, Knjaževca i Zaječara pređu na drugi, a srednje škole na treći model nastave. Još jedna od odluka Tima je neophodnost upotrebe zaštitnih maski za sve zaposlene u školi, uključujući i osobe koje su potpuno vakcinisane i one koje su preležale COVID-19.\nTags: grad bor, korona virus, osnovne skole, prvi model nastave, srednje skole\nPrevious Školska oprema za osnovce od Vlaškog nacionalnog saveta\nNext Drugi model nastave u borskim srednjim školama od ponedeljka\n20 minuta ago Ljiljana Đorđević\n26 minuta ago Dejan Đorđević


SAD: Odgovorićemo EU putem diplomatskih kanala - Vijesti.me\nNE DEMANTUJU NIŠTA\nSAD: Odgovorićemo EU putem diplomatskih kanala\n"SAD prikupljaju obavještajne podatke u inostranstvu na način kako to rade i sve ostale države", navedeno je u saopštenju\nNSA, služba koja je navodno špijunirala vrh EU, sinoć je odgovorila da će američka vlada odogovoriti na te optužbe "putem diplomatskih kanala".\nZvaničnici Sjedinjenih Američkih Država ostali su tokom jučerašnjeg dana uglavnom nijemi na medijske navode evropske štampe da su njene bezbjednosne službe prisluškivale kancelarije i kompjuterske mreže EU.\n"Nećemo javno komentarisati o pojedinim navodnim obavještajnim aktivnostima, sem što možemo da kažemo da SAD prikupljaju obavještajne podatke u inostranstvu na način kako to rade i sve ostale države", navedeno je u saopštenju.\nJedini koji se juče oglasio, gostujući na SiBiEs (CBS) televiziji, bio je bivši direktor Centralne obavještajne agencije (CIA) Majkl Hejden, koji je rekao da Evropljani "prvo moraju da pogledaju šta rade njihove sopstvene vlade".\nHejden, koji je bio direktor CIA tokom administracije predsjednika Džordža Buša mlađeg, kazao je da je više godina van službe i da ne zna da li su tačni navodi njemačkog Špigla o prisluškivanju, dodavši da ne može ni da ih demantuje ni da ih potvrdi.\nEvropska unija saopštila je u nedjelju da čeka odgovor Vašingtona o navodima da je špijunirao njene kancelarije, a Njemačka je posebno od SAD zatražila hitno objašnjenje, ističući da takva praksa podsjeća na hladni rat.\nPrema najnovijim tvrdnjama koje se pripisuju odbjeglom američkom obavještajcu Edvardu Snoudenu, Špigl je objavio da je Amerika prisluškivala kancelarije EU u Briselu i SAD putem mikrofona postavljenih u diplomatskoj misiji u Vašingtonu i računarske mreže.\nSličnom nadzoru je bila podvrgnuta i delegacija EU u Ujedinjenim nacijama, tvrdi njemački list, ističući da ove navode zasniva na povjerljivim dokumentima, od kojih je do nekih došao preko Snoudena, koji se trenutno nalazi u tranzitnoj zoni na aerodromu Šeremetjevo u Moskvi, pošto su SAD izdale nalog za njegovo hapšenje.\nDobrota 5 godina i 4 mjeseca\nOdgovor možete direktno postaviti na desktop računara u Briselu...


Vesti online / Vesti / Ekonomija / Ulaskom u EU Srbija se odriče sporazuma sa Rusijom\nZbog sporazuma sa EU, Srbija mora da se odrekne sporazuma sa Rusijom\nAli, tada počinju da važe sporazumi koje je EU potpisala sa trećim zemljama, izjavila je pomoćnica ministra trgovine, turizma i telekomunikacija Olivera Jocić.\nOna je istakla i da je članstvo u Svetskoj trgovinskoj organizaciji, uslov za zatvaranje poglavlja 30, objašnjavajući i da je uslov za članstvo u STO promet, a ne gajenje genetski modifikovanih organizama.\nJocić je napomenula da je specifičnost za Srbiju to što ima sporazume o slobodnoj trgovini sa trećim zemljama, odnosno sa Rusijom, Belorusijom i Kazahstanom, ima i posebne veze sa Turskom, što EU nema, a čega će morati da se odrekne kada postane punopravna članica evropske porodice, ipak, kako Jocić ističe, to nije "bauk" već naprotiv.\n- Korist je mnogo veća od šteta, jer tada možete da koristite druge trgovinske ugovore sa trećim zemljama koje EU ima sa Južnom Korejom, Kanadom - objasnila je Jocić za RTS.\nZahtevi iz Poglavlja 30 nisu specifični samo za Srbiju, niti se to u procesu pristupanja Evropskoj uniji očekuje samo od naše zemlje, kaže ona i dodaje da je neosnovan strah koji se tim povodom pojavljuje u javnosti.\nUpitana do kada će se primenjivati sporazum CEFTA, Jocić precizira da će se on takođe primenjivati do članstva u EU.\nSrbija mora da dozvoli promet GMO proizvoda\nPoglavlje 30 Srbiju takođe obavezuje članstvom u Svetskoj trgovinskoj organizaciji (STO), što uslovljava našu zemlju da dozvoli promet GMO proizvoda koji su do sada bili zakonom zabranjeni.\n- To je istina, postoje merila za otvaranje i zatvaranje pregovaračkih poglavlja. Ovde se radi o merilu zatvaranja, a to je članstvo u STO. Taj proces smo mi započeli 2005. i bili smo aktivni u procesu do 2010. kada je izmenjen zakon o GMO proizvodima kada je potpuno zabranjen promet tim proizvodima - podsetila je Jocić.\nMeđutim, objašnjava, pravila STO ne dozvoljavaju eksplicitnu zabranu uvoza ili izvoza bilo kojeg proizvoda, ali postoje uslovi za promet određenih proizvoda.\n- Od nas se očekuje da uskladimo propise tako što ćemo iz Zakona da izbacimo eksplicitnu zabranu, ali postoje drugi, sofisticiraniji metodi kojim se otežava promet genetički modifikovanim organizmima, a što je slučaj sa većinom država članica EU - naglašava pomoćnica resornog ministra.\nUpitana da li će biti dozvoljeno uzgajanje GMO, Jocić kaže da u kontekstu pristupanja STO nikada od Srbije nije tražio da dozvoli gajenje niti proizvodnju GMO.\nSrbija je u Briselu u ponedeljak otvorila dva poglavlja u pregovorima sa Evropskom unijom - poglavlje 6 o kompanijskom pravu i 30 o ekonomskim odnosima sa inostranstvom.\nSVET Ukrajina oplela po Rusiji\nEKONOMIJA Rusija: Ma kakvo napuštanje STO


Posjeta Načelnika štaba EUFOR-a u BiH komandi 6.pbr\nNačelnik štaba EUFOR-a u Bosni i Hercegovini, brigadni general Szilard Gerofi (Szilárd Gerőfi), sa timom starješina iz sastava komande EUFOR-a, 29. juna 2021. godine, u kasarni „Kozara“ u Banja Luci posjetio komandu 6.pbr OS BiH.\nKomandant 6.pješadijske brigade, ujedno komandant kasarne „Kozara“ u Banja Luci, brigadir Radovan Jović, primio je Načelnika štaba EUFOR-a u BiH, brigadnog generala Szilard Gerofija sa saradnicima te im zaželio dobrodošlicu na lokaciju kasarne „Kozara“ u Banjaluci. Ovom prilikom brigadir Jović goste je upoznao sa realizovanim zadacima, trenutnim aktivnostima i zadacima planiranim za naredni period. Brigadir Jović je naglasio izuzetno dobru saradnju sa savjetodavnim timom EUFOR-a pri 6.pbr, sa akcentom na zajedničku obuku pripadnika 6.pbr i EUFOR-a u 2021.godini. Još jednom se zahvalio na podršci koju komanda EUFOR-a u BiH pruža Oružanim snagama BiH pa tako i 6.pješadijskoj brigadi.\nBrigadni general Szilard Gerofi, prije svega zahvalio se brigadiru Joviću na prijemu i prezentovanom informativnom brifingu, naglasivši prije svega da ga posebno raduje činjenica, da je 6.pbr i pored ograničenja uslovljenih virusom „COVID 19“, do sada uspješno realizovala sve planirane aktivnosti. Izrazio je nadu da će se i u narednom periodu nastaviti dobra saradnja a posebno na polju obuke i vježbi, te je istakao da će komanda EUFOR-a u BiH u skladu sa svojom misijom i dalje nastaviti pružati podršku OS BiH.\nBrigadni general Gerofi sa Timom starješina komande EUFOR-a, nakon posjeta komandi 6.pbr nastavlja posjetu ostalim komandama i jedinicama razmještenim u kasarni „Kozara“, nakon čega je planiran obilazak i skladišta (LSM) Krčmarice.


Nikola Mračević: Državni norveški program ponovo zaživio - Radio Tivat\nNikola Mračević: Državni norveški program ponovo zaživio\nStrateški partner broj jedan u Institutu Igalo se vratio, stigli i Holanđani\nNakon dvije godine pauze uslijed pandemije Kovid 19, u Institut za fizikalnu medicinu, rehabilitaciju i reumatologiju “Dr Simo Milošević” u Igalu, stigli su pacijenti iz Norveške, a par dana ranije i iz Holandije. Direktor marketinga i prodaje te institucije za multidisciplinarno banjsko liječenje, Nikola Mračević o tome za naš radio kaže:\n“Stigli su nam prvi inostrani gosti u većem broju, strateški partner broj jedan iz inostranstva, državni norveški program. Dočekali smo u utorak prvu grupu od 108 pacijenata, koji su sletili na Aerodrom Tivat. U pitanju je sedam grupa od po 108 pacijenata, borave 28 dana, a poslednja grupa odlazi 25. oktobra. To je program, koji je započet odavno, još 1976. godine, uz kratku pauzu početkom devedesetih godina i sada zbog pandemije. Veoma značajan partner nam je takođe agencija “Fontana” iz Holandije, sa kojom imamo saradnju preko 30 godina, a specijalizovana je za zdravstveni turizam i putovanja zbog zdravlja. Oni su takođe došli posle dvije godine, trenutno ih ima 40, a u nedjelju stiže nova grupa od 35. pacijenata. Tradicionalno kod nas borave u predsezoni, do 20. maja i u podsezoni, od početka septembra, a na jesen u većem broju treba da stignu i Šveđani i Danci, koji su sada došli u manjem broju.”\nMračević ističe da je četvrtog aprila otvorena i Prva faza Instituta, tako da se u oba objekta na današnji dan nalazi oko 600 korisnika. Na post kovid rehabilitaciji je oko 120 pacijenata, a preko strateškog partnera broj jedan ove institucije u Crnoj Gori, Fonda zdravstva, došao je veći broj pacijenata, koji su smješteni i u jednoj i u drugoj fazi Instituta „Dr Simo Milošević“.\nČestitka predsjednika Željka Komnenovića povodom Uskrsa


Minsk /Fetahović donio prvu pobjedu bh. reprezentaciji na Evropskim igrama / Radio Sarajevo\nFoto: Fena/Bh. bokseri na Evropskim igrama\nMinsk / Fetahović donio prvu pobjedu bh. reprezentaciji na Evropskim igrama\n23. 06. 2019. u 18:53:00 Fena\nSedam bh. boksera - Haris Mešanović, Adem Fetahović, Nikola Ivković, Alen Rahimić, Miloš Veletić, Radenko Tomić i Džemal Bošnjak, uspjeli su izboriti nastup na ovom prestižnom takmičenju, a pokušat će i izboriti normu za Tokio.\nTagovi: bokser Minsk europske igre Bosna i Hercegovina\nVaterpolo / Srbija savladala Hrvatsku u Beogradu: Delfini osigurali nastup na Olimpijadi\nIntervju / Amel Tuka: Ovo su sve naše pobjede, nas Bosanaca i Hercegovaca


Džeko: "Sudija mora da ima petlju da dosudi penal protiv Barse" - Sportske.net\nDžeko: "Sudija mora da ima petlju da dosudi penal protiv Barse"\n"Dijamant" iz Bosne smatra da je "vučica" zaslužila više poštovanja od arbitara, aludirajući na dva nedosuđena penala.\nLŠ - Roma se samouništila, Barsa zakoračila u polufinale!LŠ - Roma se samouništila, Barsa zakoračila u polufinale!Poluvreme - Liverpul rastura, Barsa vodi!Poluvreme - Liverpul rastura, Barsa vodi!LŠ - Da li vas je Gvardiola iznenadio? Ovo su sastavi za večeras!\nRoma je poražena sa 4:1 na 'Nou kampu' i najverovatnije završila učešće u Ligi šampiona u četvrtfinalu, mada je pitanje kakav bi rezultat bio pred revanš na 'Olimpiku' da je sudija dosudio penal posle kontakta između Semeda i Džeka na samom početku utakmice.\nNapadač 'đalorosa' je posle utakmice rekao šta misli o toj spornoj situaciji.\n"Sudija je morao da bude hrabar da bi dosudio penal protiv Barselone. Mi smo zasluženo došli do četvrtfinala i mislim da smo zaslužili više poštovanja." izjavio je Džeko.\nInače, glavni arbitar Makeli je mirne duše mogao da dosudi penal za Romu i u finišu prvog poluvremena, budući da je Umtiti bio sa obe noge u svom šesnaestrcu kada je faulirao Peleginija. Ipak, Holanđanin je procenio da je kontakt bio izvan šesnaesterca.


Miki Manojlović otvorio Festival filmske režije u Leskovcu - Magazin - MojTV\nLeskovački Internacionalni festival filmske režije otvoren je evropskom premijerom filma „Ime: Dobrica, prezime: Nepoznato“.\nLeskovački Internacionalni festival filmske režije otvoren je evropskom premijerom filma „Ime: Dobrica, prezime: Nepoznato“, a svečano ga je otvorio prvi dobitnik nagrade „Živojin Žika Pavlović“, glumac Miki Manojlović.\nFilm u režiji Srđana Penezića svetsku premijeru imao je na festivalu u Montrealu, a leskovačka publika je dobila je sinoć čast da bude prva u Evropi koja će ga pogledati.\nPublika u leskovačkom Narodnom pozorištu film je dočekala glasnim ovacijama koje su označile početak petodnevnog festivala koji Leskovac organizuje već devet godina.\nStručni žiri ove godine čine hrvatski reditelj Ognjen Sviličić, srpski reditelj Srdan Golubović i glumica Nataša Ninković.\nOvogodišnji dobitnik nagrade „Živojin Žika Pavlović“ je glumac Slavko Štimac, jedan od glumaca filma Ime: Dobrica, prezime: Nepoznato.\nŽiku Pavlovića kako je rekao, izuzetno ceni i zato mu je ova nagrada posebno draga.\nSelekciju filmova koji će se ove godine prikazivati vršili su Darko Bajić i Mira Spiček.\nPrema Bajićevim rečima, zadatak nije bio težak, jer je godina bila puna odličnih filmskih ostvarenja, a trudili su se da odaberu filmove koji za temu imaju emocije.\n„Došli smo do filmova koji ne samo da su evropske premijere, nego smo došli do programa koji pokazuje kako je kinematografija Evrope i bivše Jugoslavije postala sve zrelija, ne birajući teme koje kritikuju, koje se bave socijalnim problemima, one su više teme i filmovi okrenute emocijama. To je i selekcija ove godine“, ističe Bajić.\nOsim filmova u takmičarskom delu festivala, biće prikazivani i studentski filmovi studenata Fakulteta dramskih umetnosti u Beogradu.\nKako kaže Bajić, studentski filmovi koji će se prikazati učestvovali su na brojnim festivalima i dobitnici su raznih nagrada, te su time zaslužili svoje mesto na festivalu.\nOve godine će se po prvi put i za ove filmove dodeljivati nagrada „Radomir Baja Šaranović“, koju će, takođe, dodeljivati tročlani žiri, rekao je Bajić.\nOsim nagrade za najbolji studentski film, dodeljuju se i dve nagrade za najboljeg glumca regiona, kao i tri nagrade „Živojin Žika Pavlović“ kojima su, po Bajićevim rečima, svi reditelji širom regiona ponosni.\nSutra će u okviru festivala biti predstavljeni filmovi Imena višnje u režiji Branka Šmita, Ustav republike Hrvatske režisera Rajka Grlića i film Otadžbina, koji je režirao Oleg Novković.\nU okviru sutrašnjeg pratećeg programa otvoriće se izložba „Dragan Nikolić“ i održati tribina U krupnom planu.


ODRŽAN NASTAVAK 27. REDOVNE SJEDNICE VLADE TUZLANSKOG KANTONA – TuzlaInfo.ba\n12/12/2011 | 10:47\nVlada Tuzlanskog kantona utvrdila je danas prijedlog Zakona o izmjenama i dopunama Zakona o osnovnom odgoju i obrazovanju. Razlog za donošenje ovog zakona je usklađivanje odredbi Zakona sa koncepcijom rada i Nastavnim programom osnovnih devetogodišnjih škola, usklađivanje sa Zakonom o zaštiti prava pripadnika nacionalnih manjina u Tuzlanskom kantonu, kao i potreba popune pravnih praznina i preciziranja pojedinih odredbi Zakona. Između ostalog, utvrđenim Prijedlogom dopunjavaju se opšti ciljevi obrazovanja, što je bilo propušteno dosadašnjim propisom, a mijenjanjem definicije pojma “Inkluzija” u ovaj pojam se uključuju i nadareni i talentirani učenici u smislu sveobuhvatnog uključivanja u odgojno-obrazovni sistem, svakodnevni život i društvenu stvarnost. Radi lakšeg snalaženja i preglednosti, izmjenama i dopunama predviđena je obavezna procedura javnog konkursa, odnosno oglasa prilikom popune upražnjenih radnih mjesta za sve zaposlenike. S tim u vezi konkursi i oglasi bi morali biti objavljeni u dnevnim novinama i dostavljeni Službi za zapošljavanje TK radi isticanja na oglasnoj ploči. Na ovaj način se nastoji osigurati transparentnost i dostupnost objavljenih konkursa/oglasa svim zainteresovanim osobama. Također se predviđa da će raspisivanje i objavu konkursa/oglasa provesti Ministarstvo. Ovakvo rješenje ima svoju opravdanost jer obezbjeđuje ekonomičnost i kontrolu utroška budžetskih sredstava, te transparentnost i dostupnost objavljenih konkursa/oglasa, jer će se unaprijed znati u kojem dnevnom listu će biti objavljivani.


Novak: Svirajte mi "Ja sam momče sa Kosova" - Kosovo Online\n12. Decembar 2020. • 08:21\n"Tražio je dosta narodnih pesama. Zna čovek šta je prava muzika. Izdvojio je novu pesmu od Milana Vasića "Ja sam momče sa Kosova", nekoliko puta je tražio to da sviram. Ima sluha, voli muziku i veselje. Talentovan je, a poznato je da su muzika i sport povezani", rekao je harmonikaš.\nNovak i Petar u BeograduInstagram\nKako je istakao, više puta se sreo sa najboljim teniserom sveta.\n"Družili smo se i pre nekoliko godina u Monaku, on je i tada svirao moju harmoniku. Poznajem njegovog oca sa nekih slava na kojima smo zajedno bili. A Noleta poznajem otkako smo bili klinci. U sredu su, naime, organizovali proslavu Dejvis kup reprezentacije Srbije, bili su tamo Troicki, Tipsarević, Bozoljac i drugi. Zvali su me da im ulepšam to druženje i obojim ga muzičkim notama. Na kraju proslave zamolio sam Noleta da se slikamo, a on je tražio da proba da svira harmoniku. Priznao je da uopšte nije lako kao što izgleda i svi smo se šalili na račun toga", rekao je Petar Marić.\nPriznaje da nije očekivao poziv od Đokovića.\n"Poziv se dogodio neočekivano, stvorio sam se za 45 minuta kod njega. Ustao sam tog dana kao i svakog drugog, ne sluteći da ću doživeti takav trenutak. Isti osećaj kao kada sam osvajao svetske titule, uživao sam u trenutku. Nema mnogo ljudi tu privilegiju da sedi i druži se sa velikanima kao što je Novak", ispričao je harmonikaš.\nKako je napomenuo, Đoković je talentovan za sve.\n"Šta reći za njega, talentovan je za sve čega se dohvati. Harmoniku nije lako svirati, posebno na početku. Mora da prođe malo vremena i da se vežba. Imam najbolje moguće mišljenje o njemu, pre svega kao čoveku, a zatim i kao sportisti. Svirao sam i kada se njegov stric Goran ženio. Mislim da Nole nema osećaj kakva je on zapravo veličina, koliko je normalan, uviđavan, džentlmen", poručio je Petar Marić.\nInače, Petar Marić je jedan od najnagrađivanijih srpskih harmonikaša. Prvak je sveta u električnoj harmonici, pobednik Svetskog kupa, nosilac brojnih nagrada na republičkim i evropskim takmičenjima. Takođe, nosi titulu ambasadora kulture republike Srbije.\nnovak đoković muzika Kosovo sportisti\nVideo spot za pesmu „Ja sam momče sa Kosova" treći je u „trendingu" i dostigao je više od milion pregleda, prenosi RTS.


Mlekara Šabac uvodi savremenu tehnologiju obeležavanja i praćenja proizvoda - Prehrambena industrija | Agroklub.rs\nSavremena tehnologija obeležavanja i praćenja proizvoda vredna 800.000 evra poslednja je u nizu inovacija koje Mlekara Šabac uvodi u svoju proizvodnju čime nastavlja dalji razvoj lokalnog i globalnog poslovanja.\nKao jedan od lidera srpske mlekarske industrije, ali i najveći domaći izvoznik mlečnih proizvoda (među kojima su dobro poznati brendovi Sirko, A la Kajmak, beli meki sir Mediterano), Mlekara Šabac stalno unapređuje svoj proizvodni proces čime ostaje konkurentan i kompetentan igrač na tržištu koje se neprestano menja.\nData Matrix tehnologija\nIzvoz i plasiranje proizvoda na 15 svetskih tržišta od Rusije, preko Evrope do Sjedinjenih Američkih Država zahteva da uvek spremno odgovorite na svaki zahtev koji određena zemlja može da uputi, kažu u ovoj mlekari.\n"Ovo je moguće samo zahvaljujući ozbiljnim investicijama u inovativne proizvodne tehnologije. Mi smo tako postali prva srpska mlekara koja je izvezla proizvode usklađene sa Data Matrix tehnologijom i time u potpunosti odgovorila na nedavno uvedene zahteve ruskog tržišta na kojem smo prisutni više od 10 godina i gde sada svaki proizvod mora biti obeležen QR kodom", izjavio je direktor sektora održavanja, energetike i investicija u Mlekari Šabac Nenad Ilić.\nIzvoz na 15 svetskih tržišta od Rusije do SAD-a (foto: Mlekara Šabac)\nRuski potrošači su vrlo zahtevni i očekuju da budu jasno i efikasno informisani o proizvodima koje koriste, posebno kada su prehrambene namirnice u pitanju - gde pored kvaliteta, bezbednosti i autentičnosti proizvoda, žele da znaju i o poreklu sastojaka, njihovoj nutritivnoj vrednosti i drugim relevantnim podacima.\nData Matrix tehnologija predstavlja upravo takav sveobuhvatan track & trace sistem koji prati svaki proizvod - u kompletnom lancu, od proizvodnje do plasiranja na police u radnjama.\nMlekara Šabac Nenad Ilić Izvoz Data Matrix tehnologija


Dan Grada Sarajeva, 6. april: Datum kada je Sarajevo bombardovano i oslobađano - Muški Portal\nMuški Portal » Izdvojeno » Dan Grada Sarajeva, 6. april: Datum kada je Sarajevo bombardovano i oslobađano\nDan Grada Sarajeva, 6. april: Datum kada je Sarajevo bombardovano i oslobađano\nMnoštvo i lijepih i ružnih događaja veže se u glavnom gradu Bosne i Hercegovine, Sarajevu, za 6. april. Tako se na taj dan ove godine slavi 70. godišnjica od oslobođenja Sarajeva u Drugom svjetskom ratu, a veoma znakovito je da je četiri godine prije toga u sklopu njemačkog napada na tadašnju Kraljevinu Jugoslaviju upravo na taj dan 1941. godine Sarajevo zasuto bombama.\nNešto slično desilo se i u novijoj istoriji Sarajeva i Bosne i Hercegovine. Akciju oslobađanja Sarajeva tadašnja Jugoslovenska armija započela je 28. marta 1945. godine. U akcijama su učestvovali drugi, treći i peti korpus Jugoslovenske armije, 11. i 13. krajinska brigada, 18. srednjobosanska brigada, artiljerijska i tenkovska jedinica.\nVuk Drašković: Da se Jugoslavija nije raspala bili bismo jedna od vodećih zemalja EU\nKemal Hanjalić: Kolega iz Tokija mi piše: malo se bojimo, BiH je klasificirana pod zemlje rizika


Rogatica Home Page - Edin Puhalo četvrti izazivač za titulu prvaka svijeta\nEdin Puhalo četvrti izazivač za titulu prvaka svijeta\nKategorija: Sport Objavljeno: četvrtak, 19 Decembar 2019 15:05 Autor rogatica.com Klikova: 950\nTo znači da će Puki, ukoliko uspije još jednom odbraniti naslov prvaka Evrope u WBO Federaciji, biti obavezan izazivač za svjetskog prvaka.\nU samo devet mjeseci, Iron Puki je uspio osvojiti naslov prvaka Evrope, a zatim ga i odbraniti u Sarajevu, a nova odbrana održat će se vjerovatno u martu sljedeće godine.\nPukijeva želja je da to ponovo bude Sarajevo, ali ističe da bez pomoći države teško da se to može dogoditi, te će naslov vjerovatno morati braniti na gostujućem terenu, a mnogi od boksera su zainteresovani da se okite naslovom prvaka Evrope u WBO kategoriji.\n"Živim svoj san i živim za šansu i borbu za naslov svjetskog prvaka. Uz Božiju pomoć nadam se da ću je dobiti u 2020. godini, a iskreno se nadam da ću imati adekvatnu podršku od svoje države za koju boksam i koju predstavljam u najboljem svjetlu", komentarisao je Iron Puki novo rangiranje i napredak na listi izazivača.\nPuki je u samom vrhu svjetskog boksa, a do 4. mjesta je dospio nakon što je pobjedama i osvajanjem titule evropskog prvaka napredovao na rang listi izazivača. Prvo je u februaru za WBO titulu prvaka Evrope pobijedio bivšeg izazivača za titulu svjetskog prvaka Nijemca Kai Kurzawu, zatim Mađara Mate Kristoffa, te za odbranu WBO titule evropskog prvaka Nijemca kuvajtskog porijekla Ali Ramija.


Euleks nije našao ostatke Srba | Mondo Portal\nEuleks nije nasao ostatke Srba\nEuleks nije našao ostatke Srba 0 Podeli Podeli na facebook Podeli na twitter Podeli na viber Pošalji na mail\n01.08.2012. / 13:42 13:46\nEuleks nije našao ostatke Srba\nEuleks nije uspeo da nađe posmrtne ostatke tela kidnapovanih i nestalih Srba za koju se sumnjalo da se nalaze na lokaciji Žilivode kod Obilića.\nRadi se o lokaciji na kojoj je nedavno izbio požar, izjavio je koordinator Udruženja porodica kidnapovanih i nestalih sa Kosova i Metohije Milorad Trifunović i izrazio sumnju da u ishod iskopavanja.\n"Predstavnici ranije UNMIK-a, kasnije i Euleksa su nam pričali da je to sigurno, da imaju izvore sa tri strane da su na toj lokaciji tela 26 ljudi. Strašno sam razočaran, ne mogu da verujem u to što su rekli, moje jedino pitanje je ako nisu tamo gde su, da li su ti ljudi mogli da nestanu", kazao je Trifunović za Tanjug.\n"Nakon tog požara su kopali još tri dana i došli do zaključka da tamo nema ništa. Sve to navodi na razne sumnje, mi ne možemo da verujemo da je toliko sredstava, godina rada i truda uloženo i da na kraju ne bude ništa", kazao je on.\nTrifunović je podsetio je pretraživanje na lokaciji Zzilivode nekoliko puta prekidano u poslednjih par godina a kao razlozi su navođeni loši vremenski uslovi i obrušavanje terena na kome se obavljala pretraga.\nPrema njegovim rečima, iako je bilo reči od strane Euleksa da se tamo nalazi 26 tela među kojima i rudara sa kopa Belaćevac, lokacija Žilivode se, kako je kazao, sutra stavlja 'ad akta'.\nUpravo gledate MONDO na Crnogorskom primorju: NIĐE NIKOG! (VIDEO) 3 Info video Pre 28 min Ekipa podgoričke redakcije MONDA posetila je primorje i zatekla pustoš! Ništa nije radilo, ljudi su se odgovorno...


Počela Konferencija “Stvaranje digitalnih lokalnih skupština” | Skupština Grada Novog Sada\nPočela Konferencija “Stvaranje digitalnih lokalnih skupština”\nDvodnevna Konferencija “Stvaranje digitalnih lokalnih skupština”, čiji je cilj da se prikaže kako digitalne tehnologije dovode do značajnih promena u okruženju i kulturnom miljeu skupština na lokalnom nivou, počela je danas u Kongresnom centru ”Master”. Konferenciju zajednički organizuju Grad Novi Sad i Program Ujedinjenih nacija za razvoj (UNDP) u Srbiji, u okviru projekta: “Jačanje nadzorne uloge i javnosti u radu Narodne skupštine – druga faza”, koji je podržala Švajcarska agencija za razvoj i saradnju (SDC) i namenjena je predstavnicima skupština gradova i opština u Republici Srbiji.\nPosle uvodnih izlaganja, predsednik Skupštine Grada Novog Sada Zdravko Jelušić, zajedno sa Marijom Kujić iz Kancelarije za informacione tehnologije i elektronsku upravu, predsednikom Skupštine Pančeva Tigranom Kišom i generalnim sekretarom Skupštine Grada Zrenjanina Milanom Mrkšićem, učestvovao je u panelu “Značaj i uticaj na digitalizaciju na lokalnom nivou i uvođenje e-parlamenta”. Predsednik novosadske Skupštine istakao je značaj digitalizacije Skupštine Grada Novog Sada, objasnivši da se prvobitno mora poći od projektnog zadatka. On je kao važnu činjenicu istakao prilagođavanje Poslovnika o radu Skupštine digitalizaciji, poručivši da se digitalizacijom ostvaruje veća efikasnost parlamenta, ali i znatne uštede.\nZa vreme dvodnevne konferencije, učesnici će imati prilike da saznaju o značaju digitalizacije na lokalnom nivou, iskustvima i izazovima u uvođenju e-parlamenta, čuju međunarodna iskustva, dobiju dodatna znanja o pravnom okviru za uvođenje novih tehnologija u cilju povećanja javnosti u radu i jačanja dvosmerne komunikacije sa građanima u lokalnim zajednicama. Kao poseban segment konferencije i primer dobre prakse predviđena je i demonstracija funkcionisanja e-parlamenta y Skupštini Grada Novog Sada.


Spremni smo da pomognemo vašu borbu protiv organizovanog kriminala | Aktuelno\nAbazović je naglasio da je crnogorska policija dokazala da brojnost ne predstavlja problem kada postoji volja u borbi protiv organizovanog kriminala\n„Naša ambicija je da saradnja između dvije policije bude što jača i produktivnija”, naveo je potpredsjednik Vlade Crne Gore dr Dritan Abazović na sastanku sa Mehmetom Aktašom, generalnim direktorom Nacionalne policije Turske i ostalim čelnicima te institucije.\nPotpredsjednik Abazović upoznao je rukovodstvo turske policije sa rezultatima u radu suzbijanja kriminala, istakavši istorijsku zapljenu 1.400kg kokaina, kao i zabranu skladištenja duvanskih proizvoda u Slobodnoj zoni Luke Bar. U tom smislu, Abazović je naglasio da je crnogorska policija dokazala da brojnost ne predstavlja problem kada postoji volja u borbi protiv organizovanog kriminala, saopšteno je iz kabineta potpredsjednika Vlade.\nPotpredsjednik Vlade ocijenio je kao humani čin broj primljenih migranata od strane Turske, za koju je naglasio da je u očima Crne Gore bliski prijatelj i partner.\nGeneralni direktor Nacionalne policije Turske Mehmet Aktaš istakao je da je turska policija spremna i voljna pomoći Crnoj Gori u borbi protiv organizovanog kriminala i da žele ojačati saradnju dvije policije u tom pravcu, s ciljem da bezbjednosne situacije u dvijema državama budu na zavidnom nivou.\nGeneralni direktor Nacionalne policije Turske naznačio je saradnju koje policije dvije države ostvaruju po pitanju edukacije policijskih službenika, navodeći da su oni do sada organizovali 53 takva programa, na kojima je učestvovalo 810 učesnika iz Crne Gore.\nSVIJET Aktuelno - 19.10.2021-12:58\nPOLITIKA Aktuelno - 18.10.2021-19:46\nPotpredsjednik Vlade Crne Gore Dritan Abazović i ministar vanjskih poslova Đorđe Radulović borave u radnoj posjeti Sjedinjenim Američkim Državama (SAD), gdje će imati više...


NOVI USLOVI ZA PENZIJU VEĆ OD JANUARA: Granica će biti produžavana narednih 98\t137\nmladen radulovic 17.07.2012. 21:37h 15:12h\nBEOGRAD - Demokratska stranka osudila je i odbacila današnje tvrdnje Srpske napredne stranke (SNS) i Ujedinjenih regiona Srbije (URS) da DS i njeni funkcioneri stoje iza promene vlasništva novinske kuće "Politika". URS je danas ocenio da je promena vlasnika novinske kuće "Politika" netransparentna i da je jedan od najtežih udaraca na slobodu medija i za to optužila DS.\nTakođe, i SNS je promenu vlasnika "Politike" povezala sa DS i ocenila skandaloznim i sramotnim to što je najstarija novinska kuća u Sbiji "preko noći i bez ičijeg znanja" promenila vlasnika. DS saopštava da su "današnji navodi i optužbe SNS i URS opasni po demokratiju u Srbiji i veoma indikativni, posebno imajući u vidu činjenicu da su najveći tajkuni uticali da se ovakva parlamentarna većina i formira".\n"Vladajuća većina koja se ovih dana formira i koja pretenduje da upravlja Srbijom, kontinuirano i pre stupanja na dužnost, pokušava da obmanom građana Srbije i skoro svakodnevnim napadima na DS napravi odstupnicu za eventualne političke neuspehe sa kojima ce se suočiti nakon formiranja Vlade Srbije", piše u saopštenju DS. DS ukazuje da se vladajuća većina tek sada suočava sa svom kompleksnošću situacije u kojoj je Srbija.\n"Mlađan Dinkić koji je glavni kreator ekonomske politike Srbije u poslednjih 12 godina, tvorac i autor Zakona o informisanju i SNS čiji je v.d. predsednika bio autor ozloglašenog i nedemokratskog Zakona o informisanju, danas optužuju DS da sa tajkunima guši slobodu medija", piše u saopštenju. DS ukazuje da se više od 22 godine bori za demokratiju u Srbiji, za poštovanje svih građanskih sloboda i za modernizaciju Srbije.\n"Od tog velikog cilja, kakvi god napadi na nas budu bili, nikada nećemo odustati!", poručuju iz DS-a. Moskovska Ist medija grupa (East Media Group) preuzela je 50 odsto preduzeća Politika novine i magazini od bečkog Ost holdinga, objavljeno je danas na sajtu Agencije za privredne registre. Promena vlasništva u "Politici" registrovana je 16. jula.


Kia nastavlja da obara rekorde u Srbiji - Automagazin\nOvo je do sada ubedljivo najbolji prodajni rezultat i plasman Kije u poslednjih 20 godina. Sa 1.199 prodatih novih putničkih vozila Kia se plasirala na četvrto mesto iza Škode (3.547 vozila), Fijata (2.169) i Tojote (1.286). Sa tržišnim udelom od preko 6,4% Kija u Srbiji beleži rezultat koji je čak i iznad evropskog proseka (4,2%).\nU odnosu na prošlu godinu ovo je porast prodaje od 87%, dok je celo automobilsko tržište Srbije poraslo za 18%. Ako isključimo uticaj COVID-19 krize na tržište prošle godine pa prodaju uporedimo sa 2019. godinom - uspeh Kije je još veći. U odnosu na 2019. godinu Kia je uvećala svoju prodaju više nego duplo, odnosno za čak 111%, dok je ukupna prodaja svih brendova na tržištu Srbije u prvih devet meseci ove godine u odnosu na isti period 2019. godine manja za oko 10%.\nZa uspeh Kije u ovoj godini najzaslužniji je model Sportage koji je zauzeo mesto ubedljivo najprodavanijeg SUV modela u Srbiji! Sa 685 isporučenih vozila Sportage ima skoro 22% tržišnog udela u SUV-C segmentu što znači da je svaki peti automobil iz ovog segmenta - Kia Sportage. Ovaj model je postao miljenik domaće publike zbog odlične kombinacije prednosti kao što su nagrađivani dizajn, vrhunska bezbednost, bogati paketi opreme, praktičnost upotrebe i ekonomičnost vožnje. Sportage je u septembru bio i drugi najprodavaniji model u Srbiji među svim putničkim automobilima (odmah iza modela Fiat 500L), a ako se posmatra svih devet meseci ove godine Kijin SUV je na četvrtom mestu liste najtraženijih automobila u Srbiji sa 685 registrovanih vozila, a ispred njega su samo modeli Škoda Fabia (1.389), Fiat 500L (1.346) i Škoda Octavia (743 vozila).\nKijin crossover Stonic zauzeo je treće mesto u B-SUV segmentu sa 249 prodatih primerka što je dva ipo više u odnosu na isti period prošle godine. Svojim dizajnom, izuzetno velikim izborom boja karoserije i personalizacijom, Stonic je prepoznat kao vrlo poželjan „trendi“ automobil, koji nudi sjajan balans gradske upotrebljivosti i porodičnog komfora.\nSve ovo još jednom dokazuje da kupci u svetu i u Srbiji prepoznaju kvalitet i pouzdanost Kia proizvoda, koji su dokazani kroz brojne nagrade i potvrđeni sedmogodišnjom fabričkom garancijom. Tu su i brojne nagrade za dizajn (iF Design Award, Red Dot Award...) i beskompromisna bezbednost (5* EuroNCAP). Kia će u narednom periodu u Srbiji nastaviti sa širenjem distributivne mreže, uz istovremeno povećanje postojećih prodajnih i servisnih kapaciteta i podizanje kvaliteta pruženih usluga.


Nove tehnologije i obrazovanje u Srbiji | PC Press\nNove tehnologije i obrazovanje u Srbiji\n10. mart 2017. 10. april 2017. Nenad Veljković\nU februaru je, sada već tradicionalno, po četvrti put održana godišnja konferencija i sajam Nove tehnologije u obrazovanju. Ove godine, i sama sam se našla među zvaničnim blogerima manifestacije i bila u prilici da iz prve ruke vidim i saznam šta se sve u našem obrazovanju radi i postiže i da li smo i koliko u zaostatku za trendovima i upotrebom\nnovih tehnologija u svakodnevnoj edukaciji mladih.\nBBC, Britannica, Cisco, Comtrade, Microsoft, Oracle samo su neka od poznatih svetskih i naših IT kompanija koje su učestvovale u naučno‑edukativnom događaju jedinstvenom u regionu. Tokom tri dana, koliko je manifestacija trajala, učesnici i publika bili su u prilici da steknu nova saznanja iz oblasti informacione tehnologije, digitalne komunikacije i, uopšte, primene digitalnih alata u sopstvenom usavršavanju i svakodnevnom radu s decom.\nPrateći predavanja, razgovarajući sa učesnicima i izlagačima, saznala sam za neke sjajne ideje i praktične predloge za osavremenjivanje obrazovanja ne samo u svetu već i kod nas. Takođe, videla sam da već postoji mnoštvo konkretnih rešenja, ideja i aplikacija koje se koriste u nastavi širom Srbije. Od toga da sve više dece koristi Vučila, aplikaciju za jednostavnije i zabavnije učenje pravopisa, po ideji niškog profesora srpskog jezika Milana Petrovića, do činjenice da imamo lokalnu i besplatnu aplikaciju s pričama Branka Ćopića pomoću koje, ne samo što se mališani bolje upoznaju s jednim od naših najpoznatijih književnih velikana već mogu bolje i kvalitetnije da razvijaju govor i razumevanje jezika. A da najmlađi i te kako prihvataju inovacije u obrazovanju, govore primeri poput profesorke Aleksandre Mihajlović koja je na svom predavanju pričala o tome na koje načine deca usvojeno znanje iz gradiva prikazuju tokom odgovaranja i to ne recitovanjem naučenih pojmova, već izradom kratkih filmova i animacija s konkretnim odgovorima i debatama na zadate teme.\nMeđu brojnim izlagačima na sajmu, poseban utisak na mene ostavila je ideja BBC‑ja o Micro:Bit sistemu, tačnije mini‑računaru pomoću kojeg deca mogu brzo, lako i jednostavno naučiti da kodiraju. Sistem su razvili za decu različitog uzrasta i već podelili u milionskom broju širom Velike Britanije kako bi ih motivisali i naučili da rade velike stvari na jednostavan i zabavan način. Turnitin, online servis za otkrivanje originalnosti seminarskih radova i zadataka, koji koriste fakulteti, univerziteti i organizacije (mediji) širom sveta, takođe se pokazao kao odličan alat za profesore jer dobijaju jasan i konkretan uvid u to da li je, koliko i odakle nekog materijala pozajmljeno od nenavedenog izvora, ali i pomažu studentima da pravilno citiraju, razvijaju svoje autentične stilove pisanja i način razmišljanja.\nAko znamo da digitalna pismenost i kompetencija više nisu stvar izbora već neophodne veštine u današnjem svetu, jasno je da stvari treba menjati i u samom obrazovnom sistemu. Zbog toga su konferencije poput ovih značajne kako za kompanije i nastavni kadar, tako i za našu decu i čitavu zemlju jer se učenjem dece veštinama koje su potrebne danas i sutra višestruko doprinosi napretku društva u celini.\nKao nekog ko se bavi digitalnim komunikacijama i marketingom i kao roditelja, veoma me raduje i ohrabruje činjenica da se obrazovanje u Srbiji menja nabolje. Poseta konferenciji Nove tehnologije u obrazovanju dodatno me je uverila da imamo odlične nastavnike s velikim, primenjivim idejama; nastavnike koji su i sami gladni novih znanja i kontinuiranog usavršavanja; kao i da imamo strane kompanije i organizacije sa sedištem kod nas koje su spremne i već ulažu u osavremenjivanje alata i načina rada s decom i mladima na obrazovnom polju, kao što to radi British Council.\nLepe i korisne priče, bile su spakovane u tri dana konferencije, a sigurna sam da će mnoge ideje postati stvarnost, zahvaljujući zainteresovanim nastavnicima i kompanijama koje prepoznaju njihovu spremnost.\nTagovi: nove tehnologije, Obrazovanje\n← Windows 10 Pro – Snaga poslovne primene\nTajne internet pretraga →


Američka organizacija: 502 miliona dolara vrednost startap tržišta u BG i NS\nStartap tržišta Beograda i Novog Sada vrede pola milijarde dolara\nBiznis Autor:Beta25. jun. 202014:29 > 14:38\nAmerička organizacija "Startap džinom" objavila je novo izdanje svog redovnog godišnjeg izveštaja koje donosi procenu da startap tržište Beograda i Novog Sada vredi oko 502 miliona dolara, uz podatak da je Srbija medju prvih pet zemalja sveta po broju onih koji razvijaju "blokčejn tehnologiju".\nUključivanje Srbije u ovo, kako je istaknuto, najrelevantnije godišnje istraživanje o startapima na svetu, pokrenuli su Inicijativa „Digitalna Srbija“ i kabinet ministra za inovacije i tehnološki razvoj Srbije Nenada Popovića.\nU ovogodišnjem istraživanju učestvovalo je gotovo 300 startap „ekosistema“ širom sveta, što ga čini najopsežnijim do sada, navedeno je u saopštenju Popovića.\nUkazano je da novo istraživanje daje mnogo realniju sliku o tome gde se u svetskim okvirima nalazi preduzetnička scena Srbije, jer je imalo daleko veći obuhvat u odnosu na prošlu godinu kada su posmatrana 54 ekosistema.\nIzveštaj je dostupan javnosti, a u njemu je drugi put analiziran „ekosistem“ Beograd i Novi Sad, jedini u regionu Zapadnog Balkana.\nU izveštaju se i ove godine ukazuje na to da postoji značajan prostor za poboljšanje indeksa investicionih aktivnosti, jer se Srbija, prema nivou investiranja u startape, i dalje vrednuje najnižom ocenom.\n„Država je u poslednje četiri godine uložila blizu 100 miliona evra u izgradnju inovacione infrastrukture i mehanizama za podršku startap kompanijama. Izgradili smo četiri najsavremenija naučno-tehnološka parka u kojima nauka i privreda zajednički rade na razvoju vrhunskih inovacija za globalno tržište.\nOtvorili smo deset inovacionih startap centara u regionima Srbije, a do kraja godine biće ih još četiri“, kazao je Popović.\nNenad Popovićstart upvrednost\nSavić o zamrzavanju cena: Prvo poluvreme prolazimo, u drugom su moguće nestašice\n03. dec. 2021 12\nInstitut "Jaroslav Černi" prodat konzorcijumu Milenijum tima i direktora\n03. dec. 2021 25\nKako je napravljena prva 3D štampana kuća u Srbiji?\nManojlović: Nemoguće je da ovaj bes izazovete, a da nije 15:40


Hocu.ba Poziv na dvodnevni seminar “Nulti čas kulture sjećanja” u Banja Luci – Hocu.ba\nUdruženje građana “Oštra Nula” vas poziva na dvodnevni seminar “Nulti čas kulture\nsjećanja“, koji će se održati 13. i 14. decembra u Banjaluci.\nSuočavanje sa prošlošću je dugotrajan i nimalo lagan proces, koji je neophodan ako želimo da gradimo bolje i humanije društvo u kome će se poštovati osnovne ljudske vrijednosti. Za prevazilaženje brojnih pitanja proisteklih iz ratova, a koja nas još uvijek opterećuju, apsolutno je nužna iskrena, otvorena diskusija o tom bolnom periodu naše prošlosti.\nSeminar “Nulti čas kulture sjećanja“ ima za cilj da kroz radionice, analizu udžbenika istorije/historije/povijesti i diskusije kod mladih ljudi osvijesti na koji način etnonacionalne političke elite upravo kroz obrazovanje i svakodnevnu retoriku manipulišu našom prošlošću.\nNa seminar mogu da se prijave mladi iz cijele BiH uzrasta od 18 do 30 godina.\nZa učesnike i učesnice koji/e nisu iz Banja Luke bit će obezbijeđena refundacija putnih troškova, smještaj i ishrana.\nRok za prijavu je petak 06. decembar, do 12:00 časova.\nUčesnice/i koje/i budu primljene/i na seminar “Nulti čas kulture sjećanja“ sve tehničke i\npraktične informacije će dobiti mailom 09. decembra.\nAutor Hocu.ba praksa Banja Luka mladi nulti čas kulture sjećanja Oštra nula prošlost\n« “Prava za sve”: Produžen rok za prijavu na poziciju eksternog evaluatora\nETH Zurich: Student summer research fellowship »


SNOUDEN: NSA sponzoriše elektronsku špijunažu 15 američkih saveznika\nSNOUDEN: NSA sponzoriše elektronsku špijunažu 15 američkih saveznika\nAmerička Agencija za nacionalnu bezbednost (NSA) finansira sisteme za elektronsko špijuniranje u 15 zemalja, svedoče podaci bivšeg saradnika CIA i NSA Edvarda Snoudena koje je objavio kanadski list The Globe and Mail.\nČlanak o tim Snoudenovim dokumentima, koji su ušli u novu knjigu novinara Glena Grinvalda „Nema se kuda pobeći“, sadrži dokaze o finansijskoj pomoći koju NSA pruža savezničkim zemljama.\nTako je 2012. godine NSA, u okviru programa usavršavanja sistema elektronskog prisluškivanja savezničkih zemalja, izdvojila za Centar za bezbednost komunikacija Kanade – kanadsku verziju NSA – najmanje 300 hiljada dolara.\nU okviru programa finansiraju si sistemi elektronske špijunaže 15 zemalja, među kojima su i Pakistan, Jordan i Etiopija.\nTokom poslednje decenije, Vlada Kanade udvostručila je finansiranje i broj zaposlenih Centra za bezbednost komunikacija, pritom potpuno negirajući saradnju s NSA.\nAutor članka tvrdi da su NSA i Centar za bezbednost komunikacija tokom poslednjih 70 godina izvodili zajedničke operacije presretanja komunikacija stranih lica i zaštite svojih vlada od radio-elektronske špijunaže.\nDiskusije o mešanju tajnih službi u privatnost postale su aktuelne nakon što je prošlog leta bivši saradnik CIA Edvard Snouden objavio detalje supertajnog američkog programa PRISM, koji je omogućavao presretanje komunikacija na vodećim sajtovima, između ostalog, Google i Facebook.\nSnouden je šokirao svetsku javnost i time što je objavio dokumenta koja potvrđuju da se NSA bavila totalnim praćenjem miliona građana u različitim zemljama, kao i šefovima država 35 zemalja sveta.\nEdvard Snouden trenutno živi u Rusiji, gde mu je dat privremeni politički azil.


Potpisan sporazum o saradnji opštine Bogatić i grada Brjanska – Podrinske\nPotpisan sporazum o saradnji opštine Bogatić i grada Brjanska\nDelegacija ruskog grada Brjanska doputovala je danas u trodnevnu posetu opštini Bogatić, s ciljem da ozvaniči saradnju započetu u avgustu, prilikom boravka predsednika opštine Nenada Beserovca i predstavnika Mačvanskog upravnog okruga u Rusiji. Tim povodom, u sali opštine potpisan je sporazum o saradnji opštine Bogatić i grada Brjanska, a svečanosti su prisustvovali predstavnici opštinskog rukovodstva i ruske delegacije, koju je predvodio gradonačelnik Brjanska Aleksandar Anatoljevič Hlimankov.\nPotpisivanju sporazuma prethodilo je potpisivanje dva Protokola o namerama- između Brjanskog Gradskog Sovjeta i opštine Bogatić i Brjanske regije i Mačvanskog upravnog okruga u avgustu 2016. godine, za vreme petog Slovenskog međunarodnog ekonomskog foruma.\n-Predstojeća poseta šefa ruske diplomatije Sergeja Lavrova, koji će biti dočekan na najvišem nivou od strane naših državnih zvančnika, potvrđuje i partnerski odnos rukovodstava naših država. Uveren sam da ćemo posle potpisivanja ovog sporazuma uspostaviti dugoročnu, plodonosnu saradnju, pre svega u interesu građana naše dve lokalne samouprave. Ta saradnja će se odvijati u oblastima kulture, sporta, obrazovanja i nauke, ali pre svega smo zainteresovani za ekonomsku saradnju, za koju se nadam da će uslediti u narednom periodu. Mi kao mala opština možemo da ponudimo ono što imamo, izuzetno povoljan geografski položaj, poljoprivredne i geotermalne potencijale. Time ćemo pokušati da privučemo ruske partnere da investiraju u naše područje – naveo je predsednik opštine Bogatić Nenad Beserovac.\nNakon što su dve administracije- Brjanskog Gradskog Sovjeta narodnih deputata 29.septembra i Skupštine opštine Bogatić na sednici 24. oktobra, dale saglasnost na zaključenje sporazuma, dogovoreno je i njegovo zvanično potpisivanje. Saradnja će se između ostalog odvijati u oblasti poljoprivrede, ekonomije, sporta, kulture, a prvi koraci su već dogovoreni i odnose se na obrazovanje naših učenika u Rusiji.\nPredsednik opštine Bogatić Nenad Beserovac rekao je da, iako nekome mogu delovati čudni motivi velikog grada sa pola miliona stanovnika, grada slavne prošlosti, sa tradicijom i istorijom dugom preko hiljadu godina, kakav je Brjansk, za uspostavljanje saradnje sa jednom malom opštinom kakva je Bogatić, treba ih naći u motivima koje velika Rusija ima da uspostavi dobre i bratske odnose sa malom Srbijom, kao i velika Brjanska gubernija sa Mačvanskim upravnim okrugom. Beserovac je dodao da jedan od razloga jeste veliko prijateljstvo dva slovenska pravoslavna naroda, u koje se mogao uveriti na svakom koraku prilikom posete ruskom gradu.\n-Predstojeća poseta šefa ruske diplomatije Sergeja Lavrova, koji će biti dočekan na najvišem nivou od strane naših državnih zvaničnika, potvrđuje i partnerski odnos rukovodstava naših država. Uveren sam da ćemo posle potpisivanja ovog sporazuma uspostaviti dugoročnu, plodonosnu saradnju, pre svega u interesu građana naše dve lokalne samouprave. Ta saradnja će se odvijati u oblastima kulture, sporta, obrazovanja i nauke, ali pre svega smo zainteresovani za ekonomsku saradnju, za koju se nadam da će uslediti u narednom periodu. Mi kao mala opština možemo da ponudimo ono što imamo, izuzetno povoljan geografski položaj, poljoprivredne i geotermalne potencijale. Time ćemo pokušati da privučemo ruske partnere da investiraju u naše područje- naveo je Beserovac.\n-Poljoprivredni univerzitet u Brjanskoj pruža kvaliteno obrazovanje studenata i opština Bogatić i Brjansk su se dogovorili da omogućimo školovanje studentima iz Bogatića na tom univerzitetu. Budući da se stanovnici Mačvanskog upravnog okruga i Bogatića najviše bave poljoprivredom, te da se u Brjanskoj u poslednje vreme mnogo pažnje posvećuje razvoju poljoprivrede, najpre ćemo da sarađujemo u ovoj oblasti. Veoma me raduje što se u Srbiji proizvodi ekološka hrana koja će se naći na tržištu Rusije – istakao je gradonačelnik Brjanska Aleksandar Anatoljevič Hlimankov.\nGradonačelnik Brjanska Aleksandar Anatoljevič Hlimankov istakao je da će prvi projekat biti realizovan u domenu obrazovanja, te da će potpisivanje sporazuma dati novi impuls međusobnoj saradnji i otvoriti novu etapu međusobnih odnosa.\n-Poljoprivredni univerzitet u Brjanskoj pruža kvaliteno obrazovanje studenata i opština Bogatić i Brjansk su se dogovorili da omogućimo školovanje studentima iz Bogatića na tom univerzitetu. Budući da se stanovnici Mačvanskog upravnog okruga i Bogatića najviše bave poljoprivredom, te da se u Brjanskoj u poslednje vreme mnogo pažnje posvećuje razvoju poljoprivrede, najpre ćemo da sarađujemo u ovoj oblasti. Veoma me raduje što se u Srbiji proizvodi ekološka hrana koja će se naći na tržištu Rusije- istakao je Hlimankov.\nNačelnik Mačvanskog upravnog okruga Dragoslav Milanović učestvovao je u radu petog Slovenskog međunarodnog ekonomskog foruma u avgustu i tom prilikom zaključio ugovor o međusobnoj saradnji dve regije. On je podsetio da je delegacija opštine Koceljeva boravila na proslavi Dana grada Brjanska 17. septembra, što ide u prilog uzajamnoj saradnji, za koju postoji zajednički interes. Potpisivanje sporazuma znači nastavak realizacije dogovorenih projekata, a uzajamne obaveze obe strane su obaveštavanje o svim zakonodavnim promenama i usaglašavanjima uslova poslovanja u njihovoj realizaciji.\n-Brjanska je grad u sedištu gubernije veličine Srbije. Poljoprivreda je njihova najrazvijenija privredna grana i imaju izuzetno bogatu saradnju u oblasti nabavke mehanizacije i tehnologija sa Belorusijom. Prilikom naših razgovora sa gubernatorom Brjanske Aleksandrom Vasiljevičem Bogomazom i ministrom poljoprivrede Rusije dogovoreno je da se ta saradnja proširi na naše područje. Oni su prepoznali svoj interes u razvoju poljoprivredne proizvodnje i prenos tehnologije na teritoriji Mačvanskog okruga, kako u delu ratarstva u opštini Bogatić, tako i u delu povrtarstva i potencijala u voćarstvu, biće predmet saradnje- objasnio je Milanović.\n-Brjanska je grad u sedištu gubernije veličine Srbije. Poljoprivreda je njihova najrazvijenija privredna grana i imaju izuzetno bogatu saradnju u oblasti nabavke mehanizacije i tehnologija sa Belorusijom. Prilikom naših razgovora sa gubernatorom Brjanske Aleksandrom Vasiljevičem Bogomazom i ministrom poljoprivrede Rusije dogovoreno je da se ta saradnja proširi na naše područje. Oni su prepoznali svoj interes u razvoju poljoprivredne proizvodnje i prenos tehnologije na teritoriji Mačvanskog okruga, kako u delu ratarstva u opštini Bogatić, tako i u delu povrtarstva i potencijala u voćarstvu, biće predmet saradnje – objasnio je načelnik Mačvanskog upravnog okruga Dragoslav Milanović.\nOn je dodao da je krajnji cilj formiranje rusko- srpskog holdinga, koji bi srpske proizvode izvozio u Rusiju, najpre kao polufabrikate, koji bi tamo bili dorađivani po standardiima Ruske federacije, da bi se kasnije u okviru tog holdinga oformilo adekvatno preduzeće. U februaru će gubernator Brjanske Aleksandar Vasiljevič Bogomaz biti gost opštine, kada će ideje biti konkretizovane, a biće i reči o uvođenju direktnog leta Vrjanska – Beograd, ukoliko zainteresovane strane pronađu opravdan ekonomski interes.\nNakon potpisivanja sporazuma, delegacija ruskog grada Brjanska posetila je Mačvansku srednju školu u Bogatiću, Hram Hristovog Vaznesenja i spomen kosturnicu u Dublju, Etno park Sovljak, „Termalnu rivijeru“ u Bogatiću i Etno kuću „Avlija“ u Glušcima. Za subotu je predviđen radni sastanak sa načelnikom Mačvanskog upravnog okruga.


Nakon pisanja ‘’Blica’’ izmešta se novosadski Metadonski centar\nMetadonski centar Klinike za psihijatriju Kliničkog centra Vojvodine biće izmešten iz Ulice Mikole Kočiša u jedan od objekata novosadskog doma zdravlja, poručio je gradonačelnik Novog Sada Miloš Vučević.\nOn je potvrdio da je nakon pisanja medija o tom problemu reagovala Komunalna policija i Gradsko zelenilo, da je lokalitet u ulici Mikole Kočiša saniran, uređen i da je zamenjena rasveta.\nKao razlog za dugogodišnji nemar po tom pitanju Vučević navodi činjenicu da će uvek biti toga da se neko krije iza kakvog pravilnika ili odluke, ali da svi znamo da ova problematika nije iz leta 2017. godine kao i da izveštaji policije pokazuju da je na tom lokalitetu prijavljeno samo jedno izvršeno krivično delo.\nČišćenje terena oko Metadonskog centra\n- Ispunili smo zahtev da se izmesti Metadonski centar i on neće biti na toj adresi, nego će verovatno da ide u neki dom zdravlja. Ali onda će da uslede pitanja zašto u nečiji dom zdravlja. Moramo da se zapitamo da li je svako od nas spreman da bude deo procesa koji rešava probleme ili je lagodnije izabrati poziciju kibicera – rekao je Vučević gostujući na Radio televiziji Vojvodine.\nPodsetimo, građani ulica Mikole Kočiša, Drinske, Prištinske i Hajduk Veljkove nekoliko meseci ukazuju da imaju probleme u ovom delu grada.\nPrema njihovim rečima, neposredna blizina Metadonskog centra i veliki broj korisnika koji svakodnevno dolaze po terapiju ugrožavaju i ometaju normalno kretanje njihove dece i njih samih u ovim ulicama.\nOni naglašavaju da neretko doživljavaju i upade i provaljivanja narkomanskih zavisnika u dvorišta i kuće, koji galamom i pretnjama dovode u pitanje bezbednost svih stanovnika kvarta.\nVučević obišao radove na bulevaru u Novom Sadu: Molim Novosađane da se ne opuštaju\nProdali zgradu rumunske manjine\nVršac - Zgrada doskorašnje štamparije „Sloboda” na Gradskom trgu u Vršcu prodata je na licitaciji firmi „Trgoban” za 58 miliona dinara. Saopšteno je da će novac služiti za namirenje poverioca, među kojima je 200 radnika „Slobode”.\nNOVI SAD - Prostor oko Ekonomske škole „Svetozar Miletić” u centru grada odnedavno je mesto gde se svakodnevno lepe plakati kojima se najavljuju nastupi folk zvezda, promocije alkoholnih pića, ali i striptiz i „necenzurisane” žurke. Situacija je slična i oko drugih srednjih škola gde se plakati mogu videti po drveću, ogradama, zidovima. Dok menadžeri klubova negiraju odgovornost, direktori škola navode da plakatima nikako tu nije mesto i apeluju na nadležne da konačno toj praksi stanu na put.\nPredsednik Pokrajinske vlade Igor Mirović uručio je danas ugovore predstavnicima 22 lokalne samouprave u AP Vojvodini za finansiranje i sufinansiranje projekata u oblastima vodoprivrede i zaštite voda, lokalnog i regionalnog ekonomskog razvoja, saobraćajne infrastrukture, energetske efikasnosti, predškolskog i osnovnog obrazovanja i vaspitanja i u oblasti razvoja sporta. Reč je o projektima koji se realizuju preko konkursa Uprave za kapitalna ulaganja Vojvodine.\nObračun grejanja po kvadratu i od oktobra\nNovi Sad - Korisnicima daljinskog grejanja u Novom Sadu troškovi će od oktobra ipak biti obračunavani po kvadratnom metru stana, a ne po utrošku, kako je najavljivano iz „Toplane“. Gradski čelnici odlučili su da se pre promene tarifnog sistema ozbiljnim analizama utvrdi da li bi Novosađani zaista na taj način plaćali manje, ističući i da to podrazumeva značajna ulaganja u opremu u zgradama i u stanovima Novosađana.\nAkcionari "Sintelona” traže 40 miliona evra\nBAČKA PALANKA - Kada su iscpreli sve pravne instance u Srbiji 5.730 oštećenih malih akcionara “Sintelona“ iz Bačke Palanke pravdu su potražili u Strazburu. Od međunarodnog suda za ljudska prava uprvo su dobili obaveštenje da je stigla njihova tužba sa 152 strane pravne dokumentacije.\nVERNICI Naprednjaci iz novosadskog Sajlova krali badnjake na Fruškoj gori\nČlanovi mesnog odbora Srpske napredne stranke Sajlovo posekli su na Badnji dan u šumama nacionalnog parka Fruška gora hrast čija je seča zabranjena i time se pohvalili na „Fejsbuku“.\nPokrajinska vlada prodala svoje akcije "Tesla banke"\nPokrajinski sekretar za finansije Zoran Radoman izjavio je danas da je Pokrajinska vlada na današnjoj sednici donela odluku kojom se pridružuje Fondu za razvoj Republike Srbije u prodaji akcija "Tesla štedne banke" d.d. u Zagrebu ponuđaču "B2 Holding AS" iz Osla iz Norveške".\nSoliteri bez vode na 37 stepeni\nNovosađani koji žive na višim spratovima juče su ponovo, na 37 stepeni Celzijusovih, ostali potpuno suvih slavina ili sa smanjenim pritiskom u cevima. Oni moraju da znaju da se ne radi o nestašici vode, nego o činjenici da im najverovatnije ne radi hidrofor, kažu u JKP „Stan“. Pošto „Vodovod“ garantuje dopremu vode do četvrtog sprata, u mnogim višespratnicama uređaji koji podižu pritisak decenijama nisu menjani, a dodatni problemi pojavili su se posle intenzivne izgradnje, kada su pritisak odvukle nove komšijske zgrade.\nISPOVEST Novosađanin posle udesa ostao u kolicima, a onda je život posvetio bezbednosti u saobraćaju i atletici


Predsjednik Bush iznio dodatne detalje o terorističkim zavjerama u SAD\nPredsjednik Bush je danas saopćio dodatne detalje po pitanju terorističkih zavjera u Sjedinejnim Državama riječima da vjeruje da su mete napada bile visokospratnice u Los Angelesu.\nObraćajući se okupljenima u Nacionalnom udruženju gardista u Washingtonu, predsjednik Bush je kazao da je Al Qaida u oktobru 2001. godine pokrenula plan da jednim civilnim avionom napadne najveću zgradu na američkoj zapadnoj obali.\nPredsjednik Bush je rekao da je visoki lider al-Qaide, Khalid Sheik Mohamed, tražio čovjeka iz Južne Azije za taj napad, sobzirom da bi on privlačio manje pažnje od nekoga sa Srednjeg Istoka, nakon terorističkih napada izvršenih 11 septembra 2001. godine. Medju njima je, prema Bushovim tvrdnjama, bio Hambali, jedan od lidera Jemaah Islamiyah.\nSavjetnik iz Bijele kuće je kasnije dodao da je napad trebao biti izveden kada i septembarski napadi, ali je, kako on kaže, ideju odbacio Osama bin Laden, koji je želio da se otmičari aviona prvo koncentrišu na istočnu obalu SAD.\nPredsjednik Bush je rekao da su vlasti u jednoj državi u Južnoj Aziji, čije ime nije saopćio, uhapsile ključnog operativce al-Qaide početkom 2002. godine i zavjera je otkrivena. On je rekao da je suradnja sa zemljama iz Južne Azije dovela i do hapšenja Hambalia 2003. godine i do propadanja zavjere.


Beta 18. maja 2021. 08:10\nBeogradski dnevni listovi na naslovnim stranama za utorak 18. maj 2021. godine, naviše pažnje posvetili su samitu lidera Zapadnog Balkana u Sloveniji i previranjima u Srpskoj naprednoj stranci.\nALO – „Otkrivamo gde se krije Zvicer“, list donosi mapu sa više mesta u svetu gde se po njihovim informacijama krije Radoje Zvicer koji važi za vodju kriminalnog kavačkog klana.\nBLIC -Doktorka Jelena Torbica iz crvene kovid zone poručuje „Vakcinisaću sve troje dece čim to bude moglo“. List promoviše veliku akciju svoje fondacije „Deca heroja sa Košara dobijaju novi dom“. Teniski stručnjak Radmilo Armenulić procenio: „Novak može da osvoji Rolan Garos“.\nVEČERNJE NOVOSTI – O varnicama na samitu u Sloveniji i osujećenoj nameri da se usvoji zaključak o nepromenjivosti granica bez pominjanja UN: „Vučić izbegao zamku u Kranju“. Šef NATO-a Jans Stoltenberg dao garancije „Kfor se neće povući sa Kosova i Metohije“.\nDANAS – Uz fotografiju ministarke Marije Obradović list pita da li se lider SNS-a odriče još nekih visokih funkcionera osim Nebojše Stefanovića: „I potpredsednica naprednjaka na ledu“. Tragom izjave predsednika Srbije da su narko-dileri pokušali da kompromituju njegovog sina radi ucene: „Službe morale da znaju ko sedi sa Danilom Vučićem“. Armin Ašimi iz Kraljeva koga su tabloidi proglasili za islamskog fanatika zbog fotografije sa Draganom Djilasom poručio „Obrijaću ja bradu, ali rešite vi Palmu“.\nINFORMER – Pod naslovom „U Grčku se ne može sa ‘Astra Zenekom“, piše da se maksimalno zakomplikovao odlazak turista na more. O susretu u okrivu Procesa Brdo- Brioni i izjavi predsednika Srbije Alaksandra Vučića: „Džaba pretite Kosovo je Srbija“.\nKURIR – „Zvicer kao Hanibal Lektor“, o Radoju Zviceru koji važi za vodju krimalnog kavačkog klana. „Krvava žurka“, list piše da je mladić u Aleksincu prebijen na smrt.\nSRPSKI TELEGRAF – „Eskobarovi ljudi čuvaju vodju kavčana“, o skrivanju Radoje Zvicera. „Vučić očitao lekciju Vjosi Osmani“, o sastanku u okrivu Procesa Brdo-Brioni.\nPOLITIKA – O samitu Brdo – Brioni „Saglasni oko puta ka EU, sporno pitanje granica“. List piše i o sve više odbora Srpske napredne stranke koji traže smene visokih stranačkih funkcionera, pod naslovom „Odbori SNS-a izglasavaju nepoverenje Stefanoviću“. Aktuelne teme iz spoljne politike: „Punom silom na Hamas koji uzvraća napadima“.


Korisnici ortopedskih pomagala zadovoljni Odlukom Skupštine USK | Krajina.BA\nKorisnici ortopedskih pomagala zadovoljni Odlukom Skupštine USK\nNakon burnih dešavanja na protekloj sjednici Skupštine USK i prozivanja određenih paraplegičara zbog tačke koja se našla na dnevnom redu skupštine na redakciju KRAJINA.BA portala stigao je akt u cilju pojašanjenja građanima o čemu se ovdje zapravo radilo:\nNapokon je Skupština Unsko-sanskog kantona usvojila tačku dnevnog reda koja se ticala kluba ratnih vojnih invalida i paraplegičara USK.\nOdluka koja je usvojena daje mogućnost da se Odluka o pravima na pomagala uredi tako što će se sada formirati cijene za svaki artikl i kao takva će se proslijediti Ministarstvu zdravstva i socijalne politike USK nakon čega bi vlada ovu Odluku trebala usvojiti. Ovim će se izbjeći mnoge loše stvari i birokratija po kojoj smo dosada radili – poručio je predsjednik kluba RVI i paraplegičara USK.\nTakođer, molimo vas da se suzdržite komentara kada je u pitanju nas dopredsjednik kluba Dejan Samardžić koji je također ratni vojni invalid i paraplegičar jer ovakva Odluka ne donosi samo njemu jednostavniji način za ostvarivanje svojih prava nego i svim ostalim skupinama ljudi koji koriste ova pomagala.\nCijeli akt prenosimo vam u cjelosti:\nPrethodni članakCRN DAN ZA KRAJINU // Kantonalna bolnica Bihać: 70 pacijenata na liječenju, čak 9 osoba preminulo od posljedica koronavirusa\nNaredni članakALMA CERIĆ: Ono što se nije znalo o Kantonalnoj bolnici u Bihaću i COVID 3 odjelu


МEI - Aktuelnosti - Iskustva Srbije u EU integraciji dragoceno Jermeniji\nIskustva Srbije u EU integraciji dragoceno Jermeniji\n19. jul 2017. | Beograd\nDelegacija Republike Jermenije započela je trodnevnu radnu posetu Srbiji. Cilj posete je razmena iskustava i predstavljanje rezultata Republike Srbije u okviru evropskih integracija, sa posebnim osvrtom na korišćenje finansijske podrške Evropske unije.\nMihajilo Dašić je u ime Ministarstva za evropske integracije poželeo dobrodošlicu jermenskim kolegama i predstavio im tok procesa evropske integracije naše zemlje i osnove koordinacije razvojne pomoći u Srbiji i posebno EU donatorskih sredstava.\nU Ministarstvu evropskih integracija, koje je i domaćin ovog događaja, delegaciji će u obimnom višednevnom programu biti prezentovano planiranje, programiranje, monitoring i izveštavanje u okviru IPA, rezultati sprovođenja programa prekogranične i transnacionalne saradnje i sektorska budžetska podrška Evropske unije za sprovođenje reforme državne uprave Srbije.\nGosti će imati priliku da se upoznaju i sa procedurama u oblasti TAEKS i Tvining programa u Srbiji, koordinacijom komunikacionih aktivnosti procesa pristupanja Srbije EU i strateškom pristupu razvoju vidljivosti IPA, a predstavnici Ministarstva trgovine, turizma i telekomunikacija i Ministarstva pravde izložiće uspešne primere iz prakse sprovođenja EU projekata.


Dizajniran novi test krvi za rano otkrivanje 50 vrsta karcinoma - eKlinika\n16:00 - 08. 11. 2021.\nNovi test krvi može da uoči „signale“ razvoja raka, uključujući i one koje je teško otkriti, kao i neke smrtonosne karcinome\nNovi test krvi rano otkriva do 50 vrsta raka na osnovu jednostavnog vađenja krvi u ordinaciji Foto: Shutterstock\nNovi test krvi promeniće igru jer će omogućiti rano otkrivanje do 50 vrsta raka na osnovu jednostavnog vađenja krvi u ordinaciji. Kalifornijska kompanija Galleri razvila je test pod nazivom Galleri. Kompanija kaže da test može uočiti „signale“ do 50 karcinoma, uključujući one koje je teško otkriti, kao i smrtonosne karcinome poput pankreasa, jajnika i jednjaka, izvestio je CBS News.\nTest otkriva promene DNK koju izazvaju ćelije raka\nTest se radi sa krvlju koju je izvadio zdravstveni radnik. Krv se šalje u laboratoriju Galleri, gde se prati bilo kakva DNK promena koju izazivaju ćelije raka. Ukoliko su signali pojave raka otkriveni, ili ako nisu, rezultati se vraćaju zdravstvenom radniku za dve nedelje, navodi kompanija Galleri.\n– Možemo da pronađemo i sekvenciramo ove sitne delove DNK dobijene iz tumora u krvi i, na osnovu obrazaca koje vidimo, možemo otkriti da li postoji signal za prisustvo raka. Možemo sa veoma velikom preciznošću da predvidimo odakle u telu dolazi signal raka – objasnila je dr Julia Feygin, iz kompanije Galleri.\nTest je za pacijente sa faktorima rizika za razvoj karcinoma\nIz kompanije Galleri poručuju da test ne dijagnostikuje rak, ne uočava sve karcinome i nije namenjen da zameni skrining raka. Ali, test bi mogao da rezultira ranijim otkrivanjem raka, što lekari naglašavaju kao ključni momenat kako bi pomogli ljudima da prežive karcinom. Američko udruženje za rak kaže da je 71 odsto smrtnih slučajeva od raka uzrokovano karcinomom koji se inače ne testira.\n– U 2021. godini ovo je daleko iznad svega što smo mogli da uradimo. Ovaj test menja igru – izjavio je dr Greg Plotnikoff za CBS News i dodao da propisuje test za pacijente sa faktorima rizika za razvoj raka, jer „ako možemo da uočimo stvari ranije, imamo šansu da napravimo značajnu razliku u lečenju i preživljavanju ljudi“.\nGalleri test još nije dobio kompletno odobrenje američke Uprave za hranu i lekove FDA. Test je „namenjen da se koristi za ljude sa povećanim rizikom od raka, a da bi ga dobili potreban je recept koji osiguranje ne pokriva i košta oko 950 dolara.\notkrivanje raka putem krvi


Republika / Vojnici od danas besplatno gledaju Zvezdu!\nsreda, 16. 10. 2019.| 14:06\nVojnici besplatno na utakmicu\nPripadnici Vojske Srbije moći će, uz vojnu knjižicu, da preuzmu besplatne ulaznice za mečeve Superlige kao i utakmice u Kupu Srbije na blagajnama stadiona "Rajko Mitić".\nNačelnik odeljenja za civilno-vojnu saradnju Vojske Srbije pukovnik Dragan Mesarović nije krio zadovoljstvo povodom lepog gesta našeg kluba.\n- Danas je lep dan za sve članove Vojske koji su ljubitelji fudbala, naročito navijače Crvene zvezde, koji će već od utakmice sa Radom u petak imati priliku da budu Zvezdini gosti što znači da će besplatno moći da gledaju i uživaju u fudbalskim majstorijama našeg najboljeg kluba. Mi smo do sada imala veoma lepu saradnju sa Zvezdom koja je intenzivirana u prethodnih godinu dana kroz posete jedinicama Vojske Srbije, kao i obilaske muzeja Crvene zvezde. Posebno bih istakao prethodne dve akcije koje smo organizovali u poslednjih mesec dana. Prva je poseta omladinaca Crvene zvezde i druženje sa vojnicima koji su na odsluženju vojnog roka u centru za obuku kopnene vojske u Požarevcu, kao i poseta prvotimaca gardi Vojske Srbije i 204. vazduhoplovnoj brigadi. Ove posete su značajne za nas, pre svega podizanja sportske kulture pripadnika Vojske, a smatram da su značajne i za rukovodstvo Crvene zvezde u smislu negovanja tradicija i poštovanja patriotizma kao jednog od uslova motivacije. Zahvalio bih se rukovodstvu kluba Crvena zvezda na ovoj akciji i da poželim da ostala sportska društva i klubovi prate ovaj lep primer – izjavio je pukovnik Mesarović.\nPredsednik Crvene zvezde Svetozar Mijailović ocenio je odličnom ocenom saradnju Vojske Srbije i našeg kluba.\n- Jedna veoma dobra svestrana saradnja sa pripadnicima Vojske Srbije. Ovom akciju pružamo mogućnost pripadnicima Vojske Srbije da prisustvuju utakmicama koje naš klub ima. Sa druge strane ova saradnja potvrđuje jedno opredeljenje našeg kluba kao društveno-odgovorne institucije u fudbalu da omogući bolje upoznavanje sa onim što ona radi kroz raznovrsnost saradnje koje smo do sada imali. Pukovnik Mesarović je podsetio da smo do sada imali dosta akcija i podrške prema naporima koje Vojska Srbije čini u smislu društvenog angažovanja kroz ono što naš klub radi. Verujem da i pripadnicima Vojske Srbije, posebno navijačima Zvezde, predstavljaju veliko zadovljstvo rezultati koje Crvena zvezda postiže. Nadam se da ćemo zajedničkim snagama i podrškom našim fudbalerima, postizati rezultate koji će sve obradovati – zaključio je predsednik Crvene zvezde Svetozar Mijailović.\nSport Fudbal FK Crvena zvezda Vojska Srbije


IZBOR SUDIJA I TUŽILACA\nZa Srbiju jedino uporedno pravo za izbor sudija i tužilaca može biti pravo zemalja članica Evropske unije, pa ukazujemo na odredbu člana 95 stav 2 Ustava SR Nemačke, zemlje osnivača i lidera Evropske unije, čija rešenja u postupku pridruživanja moramo implementirati, a kojom je predviđeno da sudije imenuje savezni ministar pravde sa komisijom koju čine ministri pravde pokrajina i jedan broj članova koje imenuje Bundestag.\nZa države jugoistočne Evrope važi mišljenje da je politički uticaj ne samo na izbor, nego i na konkretno postupanje sudija i tužilaca moguć, pa se od strane Venecijanske komisije i drugih organizacija predlažu rešenja po kojima bi se značajno smanjilo učešće zakonodavne i izvršne vlasti u izboru i razrešenju sudija.\nMeđutim, u pregovorima se mora ukazati na Preporuku CM/Rec(2010)12 Komiteta ministara Saveta Evrope državama članicama od 17. novembra 2010. godine, po kojoj su "Saveti za pravosuđe nezavisna tela, osnovana po zakonu ili u skladu sa Ustavom, koja nastoje da zaštite nezavisnost sudstva i pojedinih sudija i time doprinesu delotvornom funkcionisanju pravosudnog sistema."\nDakle, ne traži se i da biraju i razrešavaju sudije, što je Ustavom i Zakonima Srbije već propisano. Prema Preporuci, ne manje od polovine članova takvih saveta bi trebalo da budu sudije koje su izabrale njihove kolege sa svih nivoa pravosuđa i uz poštovanje pluralizma unutar pravosuđa.\nU Srbiji sudije čine većinu Saveta (šest od 11 članova). U preporuci se takođe navodi da bi organ koji donosi odluke o izboru i karijeri sudija trebalo da bude nezavisan od izvršne i zakonodavne vlasti, pa bi u cilju garantovanja nezavisnosti tog organa najmanje polovinu njegovih članova trebalo da čine sudije koje su izabrale njihove kolege. Međutim, kada je ustavnim ili drugim zakonskim odredbama propisano da šef države, vlada ili zakonodavna vlast donose odluke koje se tiču izbora i karijera sudija, nezavisan i meritoran organ čiji članovi u znatnom delu potiču iz pravosuđa (bez obzira na gore navedena pravila koja se primenjuju na savete za pravosuđe) trebalo bi da bude ovlašćen da daje preporuke ili izražava mišljenje koje organ nadležan za imenovanje sledi u praksi. I u ovom pogledu Srbija je već daleko ispred tih preporuka.\nIzvor: http://www.danas.rs, Milorad Panjević, advokat


Stiže voda za prve potrošače sa „Crnog vrela“ | BL Portal\nStiže voda za prve potrošače sa „Crnog vrela“\n11. Marta 2019. 11:31\nZa više od 5.400 stanovnika sa manjačkog platoa uskoro će biti obezbjeđeno stabilno vodosnadbijevanje, bez redukcija i čestih nestanaka vode, u okviru prve faze realizacije velikog vodovodnog sistema „Crno vrelo“.\nPrije nekoliko dana, završeni su radovi na podsistemu „Zvijezda“, jednog od ključnih dijelova sistema „Crno vrelo“, koje u budućnosti treba da obezbjedi snabdijevanje vodom za 20.000 potrošača sa rubnih područja Banje Luke i Prijedora.\nUkupno je izgrađeno 14 kilometara vodovodne mreže ovog podsistema, za šta je emisijom gradskih obveznica obezbijeđeno 1,1 milion KM.\nZahvaljujući ovom podsistemu, biće obezbjeđeno stabilno vodosnadbijevanje za 1.810 domaćinstava, odnosno 5.400 stanovnika sa područja: Donjeg i Gornjeg Pervana, Goleša, Čokorskih polja, Borkovića, Gornje i Donje Bistrice i Gornje Piskavice.\nPrema podacima Odjeljenja za komunalne poslove, preduzeće „Prijedorputevi“ ovih dana završilo je sve radove na izgradnji tri kraka primarnog cjevovoda na podsistemu „Zvijezda“.\nKako su precizirali, urađeni su krak „B“ prema Dedića lokvi, dužine 6.563 metara, koji se odnosi na naselja: Milojevići, Dedići, Marčete, Divljaci, Jankovići, Ninkovići; zatim krak „C“ prema rezervoaru „Đurića glavica“ (dužine 5.905 metara) i krak „F“ – spojni cjevovod od rezervoara „Polića brdo“ do rezervoara „Jankovića brdo“ (dužine 1.668 metara).\n-Podsistemu „Zvijezda“ gravitira oko 1.810 domaćinstava, od čega naselje Borkovići sa oko 520 domaćinstava i Gornja Piskavica sa oko 300 domaćinstava – istakli su iz resornog odjeljenja.\nKako su pojasnili, završetkom podsistema „Zvijezda“ neka domaćinstva će po prvi put dobiti vodu, a većini će biti poboljšano vodosnabdijevanje jer se rezervoar „Đurića glavica“, koji pokriva naselja Borkovići, dio Bistrice, Radosavske i Slavićke – integriše u vodovodni sistem „Crnog vrela“.\n-Na tom sistemu, mreža je u lošem stanju pa je neophodno izvršiti identifikaciju trasa, sanaciju mreže i izgradnju novih cjevovoda da bi u potpunosti bilo riješeno pitanje vodosnabdijevanja – kazali su iz Odjeljenja za komunalne poslove.\nU oktobru prošle godine u funkciju je puštena fabrika vode, kao glavno postrojenje vodovodnog sistema „Crno vrelo“. Do sada je u izgradnju „Crnog vrela“ uloženo preko 10 miliona KM.\nProcijenjena vrijednost svih potrebnih radova iznosi više od 20 miliona KM.\nPolicijska uprava Banjaluka: Tokom vikenda kod sedam lica pronađena droga


Radionica posvećena paralelnoj reviziji svrsishodnosti | Državna revizorska institucija\nRadionica posvećena paralelnoj reviziji svrsishodnosti\n12. novembar 2014. godina\nPredsednik Državne revizorske institucije Radoslav Sretenović otvorio je danas u Beogradu radionicu posvećenu projektu paralelne revizije svrsishodnosti čija je tema energetska efikasnost.\n„Očekujem da će cilj projekta, objavljivanje izveštaja o ovoj reviziji svrsishodnosti, biti ispunjen. Kroz ovaj projekta učinjen je i veliki napredak u saradnji naših institucija. Nesumljivo će unapređenje revizije svrsishodnosti ojačati umrežavanje, kolegijalno učenje i razmenu iskustava, praksi, metoda i postupaka rada naših institucija“, rekao je Sretenović.\nGeneralni državni revizor je dodao da mu je posebno zadovoljstvo što je, nakon vrhovnih revizorskih institucija Albanije i Bosne i Hercegovine, Državna revizorska institucija Republike Srbije domaćin jedne od pet radionica u okviru ovog projekta.\nParalelna revizija svrsishodnosti sprovodi se u okviru Mreže vrhovnih revizorskih institucija država kandidata i potencijalnih kandidata za članstvo u EU.\nIzveštaj, odnosno rezultati ovog projekta, trebalo bi da budu predstavljeni naredne godine u Luksemburgu ili Briselu.\nOrganizaciju događaja podržali su Zajednička radna grupa za revizijske aktivnosti, Kancelarija generalnog revizora Kraljevine Švedske i Evropski revizorski sud, kao i UNDP u okviru projekta „Unapređenje mehanizama odgovornosti u oblasti javnih finansija“ koji finansira Vlada Kraljevine Švedske.


Štednja u BiH dostigla 7,65 milijardi KM – Magazin Plus\nHome/Štednja u BiH dostigla 7,65 milijardi KM\nŠtednja u BiH dostigla 7,65 milijardi KM\nUkupni depoziti stanovništva kod poslovnih banaka u BiH na kraju prošle godine iznosili su 7,65 milijardi KM, a građani najviše štede u evrima i markama.\nPrema privremenim podacima Centralne banke BiH na kraju 2012. godine, ukupni depoziti svih domaćih institucionalnih sektora kod poslovnih banaka iznosili su 13,32 milijardi KM i u odnosu na kraj 2011. godine veći su 2,5 odsto.\n– Depoziti stanovništva u ukupnim depozitima učestvuju sa 57,4 odsto i iznose 7,65 milijardi KM, a u poređenju sa krajem 2011. godine veći su za 602,2 miliona KM ili 8,5 odsto. Najveći udio u ovom porastu imaju dugoročni depoziti stanovništva, koji su porasli za 479 miliona KM – kazali su u Centralnoj banci.\nKad je riječ o valutnoj strukturi, u ukupnim depozitima stanovništva depoziti u markama učestvuju sa 2,78 milijardi KM ili 36,3 odsto i u odnosu na kraj 2011. godine bilježe porast od 359,7 miliona KM ili 14,9 odsto.\n– Depoziti u evro valuti učestvuju sa 4,36 milijardi KM ili 57 odsto, a na godišnjem nivou zabilježen je porast od 257 miliona KM ili 6,3 odsto – naglasili su u Centralnoj banci i dodali da su depoziti u ostalim stranim valutama iznosili 510 miliona maraka ili 6,7 odsto, sa zabilježenim blagim padom na godišnjem nivou od 14,5 miliona KM ili 2,8 odsto.\nEkonomski analitičar Zoran Pavlović kazao je Glasu Srpske da je štednja u BiH u porastu zato što su uslovi za investiranje nesigurni.\n– U ambijentu u kakvom danas živimo bilo kakvo ulaganje je veoma rizično i onda se građani mnogo lakše opredjeljuju da dobiju manju kamatu od banaka nego što bi imali kada bi ušli u bilo kakvu poslovnu aktivnost. Koliko god, s jedne strane, porast štednje bio pozitivan, toliko je i negativan, jer to praktično znači odgađanje bilo kakvih investicionih aktivnosti – naglasio je Pavlović.\nOn je istakao da, i pored nestabilnosti koja još uvijek postoji u vezi sa evrom, ljudi ovdje imaju povjerenja u tu, kao i u domaću valutu.\nPavlović je naglasio da je BiH, pod uticajem međunarodne zajednice, izgradila sisteme koji čuvaju bankarski sektor od neracionalnog pozajmljivanja i mogućnosti da sredstva koja ljudi štede propadnu.\n– Postoje agencije za bankarstvo u entitetima, kontrola je prilično stroga i to je prednost za naše štediše. Negativna situacija je za one koji treba da podignu kredite za nove projekte jer su uslovi pozajmljivanja vrlo strogi – naglasio je Pavlović.\nU Centralnoj banci su naglasili da je početkom globalne finansijske krize došlo do izraženog povlačenja depozita. Tako su na kraju septembra 2008. godine depoziti stanovništva dostigli 5,81 milijardu KM, a zatim su naglo pali krajem oktobra iste godine na 5,14 milijardi KM.\n– Od kraja 2008. do kraja 2012. godine zabilježen je stabilan i kontinuiran porast ukupnih depozita stanovništva u iznosu od 2,45 milijardi KM ili 48 odsto. Ovi podaci navode na zaključak da je vraćeno i održano povjerenje stanovništva u bankarski sektor BiH – naglasili su u Centralnoj banci.\nEBRD BAS: Raspisan poziv za financiranje konzultantskih usluga


BTC $60.896 -3,14%\nEOS $4,63 -1,53%\nDOGE $0,25 +2,18%\nNemačka policija navodno je uhapsila šest osoba zbog navodne krađe električne energije za rudarenje kriptovaluta.\nU nemačkom gradu Klingentalu, Saksonija, policija je uhapsila grupu osumnjičenih za krađu električne energije za rad farme za rudarenje kriptovaluta, izveštava Cointelegraph na nemačkom 6. februara.\nPolicija su navodno ušla u trag sistemu od 49 računara koji rade u prostorijama bivše elektroprivredne kompanije PGH Elektro. Bar od 2017. godine, farma za rudarenje navodno je potrošila količinu električne energije kojom bi moglo da se snabdeva 30 domaćinstava, a šteta za snabdevača električne energije procenjena je na oko 220.000 evra.\nPo lokalnom veb sajtu FreiePresse-u, 30 od 49 računara je opremljeno specijalnim hardverom za rudarenje, sa ukupno 80 instaliranih grafičkih kartica (GPU). Tokom racije, policija je, kako se izveštava, uhapsila pet muškaraca i jednu ženu zbog krađe električne energije radi rudarenja kriptovaluta.\nU decembru je na Tajvanu uhapšen čovek osumnjičen za krađu električne energije u vrednsoti od više od 3 miliona dolara za rudarenje bitkoina (BTC) i itirijuma (ETH). Osumnjičeni je optužen da je navodno ukrao električnu energiju za rudarenje kriptovaluta u vrednosti od preko 100 miliona juana (14,5 miliona dolara). Jang je, kako se izveštava, angažovao električare da preurede prostorije na takav način da izbegne merenje električne energije i otkrivanje ukradene energije.\nU oktobru, jedan kineski državljanin osuđen je na tri i po godine zatvora zbog krađe struje sa železničke stanice da bi vodio svoje BTC operacije. Za Zingua je rečeno da je u novembru i decembru 2017. godine ukrao električnu energiju iz jedne od fabrika Konka pruzi, da bi snabdevao svojih 50 mašina za rudarenje bitkoina i tri električna ventilatora 24 sata dnevno.\nU maju, Cointelegraph je izvestio da su zaposleni u lokalnom štabu Nacionalne policije u Rivnu, u Ukrajini, navodno rudarili kriptovalute četiri meseca. Regionalni istražitelj navodno je zaplenio ukupno osam GPU-a, šest jedinica za napajanje, dva hard diska, matičnu ploču i ceo kompjuter.


Cercle Brugge - Antwerp: Analiza utakmice | Sportske Kladionice\nHome Sportsko klađenje Prognoze utakmica Cercle Brugge – Antwerp: Analiza utakmice\nCercle Brugge – Antwerp: Analiza utakmice\nSubota je bila pomalo čudan dan, jer smo Tiket Dana promašili na nanižu kvotu i to golovima u nadoknadi vremena. Što se singlova tiče, utakmica Kineske Prve Lige između ekipa Dalian Pro i Guanghzhou R&F je odložena zbog snažne kiše, i predviđeno je da se igra u nedelju ujutru. Danas nastavljamo sa tipovima i analizama ali danas nećemo igrati tiket, nego samo singlove. Prva utakmica koja nam se sviđa dolazi iz Belgijske Prve Lige, gde se na Jan Breydel stadionu u Brižu sastaju domaća ekipa Cercle i gosti iz Antwerpena. Imajući u vidu kako ove dve ekipe igraju smatramo da su kladionice ostavile dosta prostora na jednom marketu.\nDomaća ekipa Cercle Brugge je u prvom kolu igrala na gostovanju protiv odlične ekipe Standarda iz Liježa i izgubili su rezultatom 0-1. Međutim, oni su mnogo bolji kada igraju kod kuće, pa se sa pravom očekuje da će na ovoj utakmici pružiti mnogo bolju partiju. Prošle sezone i pored činjenice da su umalo ispali iz lige, na svom stadionu su imali rekord od 5 pobeda, 1 nerešene i 8 poraza, uz 2.80 golova po utakmici.\nNjihovi protivnici, ekipa Antwerpena, je ovu sezonu počela savršeno, pošto su osvojili Super Kup Belgije, pobedom and ekipom Club Brugge, rezultatom 1-0. U prvom kolu su se siti ispromašivali na gostovanju protiv ekipe Eupena. Na kraju je rezultat bio 1-1 i sa pravom se očekuje da pokažu mnogo bolju partiju.\nOba trenera nemaju većih problema sa sastavima ekipa.\nOve dve ekipe su igrale tokom istorije 74 puta, i rezultati su apsolutno na strani gostujuće ekipe. Naime, ekipa Cercle je pobedila 16 puta, 20 puta je bilo nerešeno, a gosti su pobedili 38 puta. Što se golova tiče rezultati naginju ka Over igri, pošto je na 3 od 6 susreta viđeno minimum 3 gola, a na poslednje 3 utakmice je bilo tri ili više golova.\nImajući u vidu da kako ove dve ekipe igraju i koliko golova pada na njihovim utakmicama smatramo da je najbolje na ovoj utakmici odigrati Over 2.5 Goals (da obe ekipe postignu minimum tri gola), koja opklada se plaća odličnom 1.75 kvotom u sportskoj kladionici 1XBet.


Wayout - U.A.EMIRATI 2019/2020 - Dubai - Hoteli - Al Bustan Rotana\nHotel je lociran u srcu Dubaija, blizu šoping zone i na samo par minuta vožnje od aerodroma, u blizini trgovinskog i poslovnog centra Deire. Čim gost zakorači u ovaj nedavno renoviran hotel, očekuje ga tradicionalna ljubaznost u skladu sa luksuzom hotela sa pet zvezdica, kao idealnim izborom kako za poslovnim, tako i klasičnim turističkim boravkom.\nHotel poseduje sobe za nepušače, menjačnicu, parking, rent-a-car, frizerski salon, prodavnicu suvenira, šatl bus do šoping centra, bežični internet u holu, doktora na poziv. Takođe gostima hotela su na raspolaganju i spa centar sa teretanom, časovi fitnesa, sauna, parno kupatilo, sobe za masažu i đakuzi, spoljni bazen sa kontrolisanom temperaturom vode i dečiji bazen, teniski i teren za skvoš.\nU okviru hotela je 275 prostranih soba i apartmana, koje u svom sastavu imaju bežični internet, mini bar i set za spremanje čaja i kafe (uz doplatu), SAT/TV, telefon, sef, fen za kosu. Usluge čuvanja dece, kao i dečiji jelovnik su na upit.


Opšta logika i predstojeći revanšizam – SOCIALITAS\nOpšta logika i predstojeći revanšizam\n9. March 2022. 12. March 2022.\nAktuelni konflikt između Rusije i Ukrajine već je doveo do lančanog povećanja cena goriva, a samim tim i svih ostalih cena, kao i do radikalne promene diplomatskih i trgovinskih odnosa između zapadnih zemalja i Rusije. Uvođenje i pooštravanje sankcija od strane Zapada Rusiji dovešće, gotovo neminovno, do eskalacije rata koji Rusija niti može, niti hoće da izgubi, jer je reč o njenim elementarnim bezbednosnim interesima. Dakle, verovatnoća neke vrste nuklearnog sukoba je sve veća svakim danom, što znači da je Aleksandar Vučić u pravu kada izjavljuje da “ne zna šta će biti sa izborima”.\nLogično je da će izbori izgubiti svaki značaj, kao što će i zloupotrebe sistema kojim Aleksandar Vučić predsedava izgubiti snagu u svetlu globalnog sukoba. To, međutim, ne znači da u Srbiji neće biti promena, jer će cene goriva, survavanje životnog standarda i sve veća psihološka kriza ljude nagnati da sa prvim prolećnim danima izađu na ulice.\nA tada, postaviće se pitanje ne samo globalnog reseta međunarodnih odnosa u svetlu rata, nego i reseta kriminalnog sistema institucija i pravosuđa u Srbiji. U tom smislu, biće stvoreni uslovi za ono što Narodna stranka naziva “revanšizmom”, što će podrazumevati da građansko društvo samo donese sud o ponašanju pojedinaca koji su od Vučićevog režima primali ogromne prinadležnosti i imali enormne privilegije na sudijskim funkcijama, na funkcijama izvršne vlasti i u javnom preduzećima.\nU akademskom kontekstu, postaviće se, pretpostavljam, pitanje o tome kako je popunjavan Ustavni sud Srbije, koju ulogu u tome je imao pokojni Oliver Antić u svojstvu tadašnjeg savetnika predsednika Srbije Tomislava Nikolića, koga je on doveo u Ustavni sud, i da li ti ljudi ispunjavaju najosnovnije kriterijume da uopšte rade u svojim osnovnim zanimanjima (univerzitetski profesori i naučni savetnici), a kamoli da budu sudije Ustavnog suda.\nPrimera radi, da li ljudi koje je preko Antića (i kasnije, preko drugih), Pravni fakultet u Beogradu uputio u Ustavni sud uopšte ispunjavaju uslove propisane za izbor u nastavna zvanja koja su im data, a što se lako da utvrditi prostom proverom u bazama podataka radova zbog kojih svi ostali u akademskom svetu muku muče da zadovolje uslove.\nSasvim konkretno, može li neko ko se već godinama predstavlja kao “redovni profesor”, u stvari nekompetentan čovek koji se dodvoravao svim vlastima i bio u svim organima u pravosuđu pod svim mogućim oligarhijama, a ko ima NULA radova u referentnim bazama podataka koje su obavezne i za izbore u niža zvanja, zadržati zvanje koje je očigledno nepravilno stekao, kao i novac koji je zaradio svojim moralnim i profesionalnim prostituisanjem sa vladajućim režimom?\nMože li na Pravnom fakultetu biti redovni profesor (i mentor brojnim doktorantima) neko čiji doktorat ne samo da je jedna obična komedija, za koju drugi tvrde da su je pisali, nego neko ko ima NULA radova u Web of Science bazi podataka, koja je propisana kao uslov za nastavna i naučna zvanja od strane nadležnog ministarstva?\nMože li zvanje naučnog savetnika u jednom naučnom institutu imati čovek koji takođe ima NULA radova u WoS, i to godinama, sve do kraja karijere?\nMože li se sudija Ustavnog suda lažno predstavljati kao “akademik”, iako nije član SANU, nego ima neki šareni papir koji mu je dao vlasnik neke privatne “akademije nauka” ko zna gde i ko zna kako?\nDa li je zamislivo u pristojnom društvu da takve protuve potpisuju odluke najvišeg suda u jednoj zemlji?\nEto, takvi, pored onih iz Savamale, onih koji su ubili Olivera, onih koji su ubili Cvijana, a koje pominje gospodin Belivuk, taj član SNS iza rešetaka, moraju biti, u trenutku buđenja građanskog društva, na odgovarajući način sagledani, jasno lustrirani ukoliko se utvrdi da postoje razlozi za to, a imovina, te ogromne plate koje su dobijali svo vreme vladavine kriminalnog režima, moraju im biti konfiskovane plenidbom imovine i zamrzavanjem računa.\nSve ono isto šte se dešava i na globalnom planu.\nJer kada se resetuje operativni sistem, resetuju se i aplikacije.\nKada se resetuje Evropa, resetovaće se i Srbija.\nkriminalci lažni stručnjaci lustracija pravni fakultet SNS sudije tranzicija\nPrevious post:Balancing the energy in emotional relationships\nNext post:Zašto je ograničeni nuklearni sukob psihološki i socijalno verovatan


Dodik i Motika otvorili Dječiji vrtić vrijedan dva miliona KM | Palelive.com\nPočetna Regija Zvornik Dodik i Motika otvorili Dječiji vrtić vrijedan dva miliona KM\nZVORNIK – Predsjednik Republike Srpske Milorad Dodik i predsjednik Upravnog odbora kompanije “Alumina” iz Zvornika Milorad Motika otvorili su danas Dječiji vrtić “Neven” u koji je kompanija uložila više od dva miliona KM.\nDodik je, nakon otvaranja vrtića, naglasio da je “Alumina” pokazala društvenu odgovornost time što je krenula u izgradnju ovog objekta, koji će, nesumnjivo, imati određene benefite i za kompaniju, jer će mnogi radnici koji imaju malu djecu moći da koriste usluge ovog vrtića.\nPozdravljajući mališane koji već borave u vrtiću, Dodik je zahvalio “Alumini” koja je imala osjećaj društvene odgovornosti.\n“Vrtići nam trebaju da u njima odrasta mladost i čovjeku pričinjava posebno zadovoljstvo kada otvara ovaj i slične objekte u kojima raste mladost Srpske”, rekao je Dodik.\nOn je naglasio da je “Alumina”, sa svim uspjesima koje ostvaruje, dokaz dobrog upravljanja i uz podršku Republike može da bude sinonim za uspjeh, koji se zaokružuje objektima kao što je ovaj vrtić.\n“Republici Srpskoj trebaju nova radna mjesta, ali radna mjesta koja mogu da izdrže konkurenciju u regionu i koja će biti garant čuvanja nasljedstva i vaspitanja djece, a najbolji primjer za to je ‘Alumina'”, rekao je Dodik.\nOn je pozvao i privatnike, da prateći razvoj društva, ulažu u obrazovanje, jer je zajednička obaveza svih, pa i onih koji nemaju direktnog dodira sa obrazovanjem, da doprinesu konkretnim primjerima u obrazovanju djece.\nDodik je poželio uspješan boravak djece u novom vrtiću, na zadovoljstvo radnika kompanije “Alumina” i svih koji su doprinijeli izgradnji ovog objekta.\nPredsjednik Upravnog odbora kompanije “Alumina” iz Zvornika Milorad Motika naveo je da je kapacitet obdaništa 200 djece plus 40 mjesta u dodatnom aranžmanu, podsjetivši da obdanište ima 1.400 metara kvadratnih prostora.\nIstičući da u obdaništu već boravi stotinjak djece, Motika kaže da će se obdanište popunjavati iz dana u dan i da nije zatvorenog tipa, odnosno da će primati djecu sa regije, čiji roditelji budu zainteresovani za usluge ovog objekta.\n“Nadam se da će jednog dana neko od ovih mališana da vodi fabriku i to je naša odgovornost za budućnost”, rekao je Motika i dodao da su svi u kompaniji “Alumina” ponosni što je napravljen ovakav objekat.\nMotika je istakao da se manadžment “Alumine” odlučio za izgradnju dječijeg vrtića da bi radnici bili zadovoljni, jer im je olakšano da zbrinu djecu u vrtiću dok su oni na poslu.\nOn je podsjetio da se obdanište sastoji od četiri cjeline sa medicinskim, ekonomskim i tehničkim blokom, kao i 10 prostorija za boravak po dvadesetoro djece.\n“Djeca će imati dvije igraonice po 180 metara kvadratnih u dvorištu Dječijeg vrtića, te zajedničku prostortiju za razne sadržaje, a biće zaposlena 22 radnika”, rekao je Motika.\nMotika je naglasio da je po funkcionalnosti, opremljenosti i drugim pratećim sadržajima ovaj objekat jedan od najmodernijih, ako ne i najmoderniji u širem okruženju.\nPrethodni članakPoziv stanovnicima da pomognu zaustavljanje krivolova\nNaredni članakObilježena Nedjelja djeteta


Dejvid Bini i Vasil Hadžimanov Bend 30. oktobra u Novom Sadu\nPoznati saksofonista i kompozitor Dejvid Bini i Vasil Hadžimanov Bend nastupiće u četvrtak 30. oktobra u Novom Sadu u okviru projekta M Lab.\nProjekat se realizuje u saradnji sa Radio Televizijom Vojvodine a muzičari će pre koncerta održati i Master Class. U četvrtak od 17 h, ljubitelji džeza će moći da prisustvuju javnom času na temu "Džez saksofon i moderna džez kompozicija", a potom i koncertu Vasil Hadžimanov Benda i Dejvida Binija sa početkom u 21h.\nUlaznice za koncert se mogu naći na Gigstix prodajnim mestima po ceni od 500 dinara.Ulaz na Master Class (javni čas) je besplatan.\nSnimak koncerta će biti deo najnovijeg live albuma Vasil Hadžimanov Benda, koji će se 2015. godine naći u prodaji.\nMALI ANĐEO Darija (7) pevala za preminulog brata (VIDEO)\nMalena Darija Vračević u sinoćnoj emisiji "Pinkove zvezdice" pesmu "Iznad duge" Bebi Dol posvetila je preminulom bratu Mateji.\nKOLIKO LEPA ŽENA Ovo je supruga Željka Samardžića sa kojom je pevač već 35 GODINA U BRAKU\nPoznati pevač Željko Samardžić retko kada ističe svoj privatni život u prvi plan. Njegova karijera je nešto čime može da se pohvali sa sigurnošću, ali tako je i kada je reč o ljubavnom životu.\nBrano Mićunović odrešio kesu: Stan od 200.000 evra za ćerku i zeta\nBrano Mićunović je Andreu i Miloša na svadbi u Bečićima iznenadio skupim poklonom.\n"U REDU JE, JELENA, NEĆU VAS UBITI" Upao je u stan naše čuvene glumice i počeo da je MALTRETIRA (VIDEO)\nČuvenu srpsku glumicu nepoznata muška osoba napala je 2015. na Dan zaljubljenih. Bila je sama u kući kada je čovek sa kapom preko lica ušao u stan i počeo da maltretira Jelenu Žigon.\nPogledajte prvi sinhronizovani trejler za film "Čuvari tajnog kraljevstva"\nSiniša Ubović, Teodora Živanović, Marko Janketić, Marko Živić, Dragan Vujić i Aleksandar Srećković Kubura pozajmiće glasove junacima sjajne 3D avanture "Čuvari tajnog kraljevstva", koja u domaće bioskope stiže u maju. Reč je o novom projektu autora blokbastera "Ledeno doba" i "Rio", a prvi sinhronizovani trejler za film možete pogledati ekskluzivno na sajtu "Blica".\nSaša Kovačević: Ljubav me hoće, ali zdravlje nikako\nPosle skoka sa mosta visokog 180 metara, popularni pevač je snimanje spota za pesmu „Branim“ nastavio u lepšem ambijentu, na velikom krevetu sa lepom glumicom.\nSlučaj bradavica! Šako: To što sam prst pokazao prema njoj, pokazao sam iz poštovanja prema fanovima\nŠako je u toku svog koncerta koji je održao u klubu Teatro sve do zore, napravio dve pauze koje je iskoristio za slikanje sa fanovima i u druženju sa prijateljima u čijem društvu se našla i Sandra Partizan, za koju on kaže da je prvi put video te večeri


Vlado Đajić se odrekao poslaničkog dodatka u korist novorođenih beba\n03/10/2019 | 16:01 ⇒ 21:51 | Autor: srpskainfo.com\nSve bebe rođene 4. oktobra ove godine u Klinici za ginekologiju i akušerstvo UKC Republike Srpske narednih 12 mjeseci primaće 100 KM, a novac za ovu namjenu obezbijediće predsjednik Fondacije "Djeca nam se rađala" doktor Vlado Đajić odricanjem od svog poslaničkog dodatka, saopšteno je iz ove fondacije.\nVlado ĐajićFoto: RTRS\nĐajić je, naime, donio odluku da povodom svog rođendana prvo počasti nove stanovnike Republike Srpske rođene u banjalučkom porodilištu.\n- Na taj način želim da skrenem pažnju javnosti na značaju povećanja nataliteta u Republici Srpskoj, te da napomenem da je krajnje vrijeme da se osvijestimo po ovom pitanju. Pored svih dobrih mjera koje sporovodi Vlada Republike Srpske i najavljenih budućih mjera, u ovu problematiku moramo da se uključimo svi. Primjera radi, ako bi pola stanovnika Republike Srpske na svoj rođendan odvojilo samo po 10 KM za natalitet, to je oko pet miliona KM. Ili drugi primjer, ako bi svi radnici u Republici Srpskoj, kojih ima oko 250.000 odvojilo po 10 KM mjesečno za povećanje nataliteta, to bi bilo skoro 30 miliona KM godišnje - kaže Đajić.\nPrema njegovim riječima, ako bi se ta sredstva usmjerila na stimulisanje rađanja, Republika Srpska bi sigurno bila vodeća po stopi nataliteta u regionu.\n- Apelujem na sve svoje kolege poslanike, načelnike opština i gradonačelnike gradova, predsjednike skupština opština i gradova, odbornike u skupštinama opština i gradova, sve direktore preduzeća, sve javne službenike, privrednike i građane u Republici Srpskoj da slijede ovaj primjer jer bi to bio znak da nam je stalo da se više beba rađa. Svako od nas na dan svog rođendana potroši određeni iznos novca i smatram da je najljepše da se dio tih sredstava usmjeri na darivanje novih stanovnika Republike Srpske. Odlučio sam da se odreknem svog poslaničkog dodatka i da u narednih godinu dana poklonim iznos od 100 KM svakoj bebi koja je rođena 4. oktobra ove godine u UKC, na moj rođendan - rekao je Đajić.


Veranu Matiću uručen orden Saveznog krsta - Društvo - Dnevni list Danas\nPočetna » Društvo » Veranu Matiću uručen orden Saveznog krsta\nFoNet 23.08.2021. 18:20\nFoto: FoNet/Zoran Drekalović\nAmbasador Nemačke u Srbiji Tomas Šib uručio je danas Veranu Matiću orden Saveznog krsta za zasluge na lenti kojim ga je predsednik Nemačke Frank-Valter Štajnmajer odlikovao zbog 30 godina duge karijere u medijima, humanitarnih i drugih društveno-korisnih aktivnosti, saopštio je Fond B92.\nŠib je istakao da je Matićevo dugogodišnje angažovanje u oblasti slobode medija, ljudskih prava, sporazumevanja i pomirenja među narodima „izuzetno impresivno“ i dodao da je njegov „životni motiv zalaganje za pomirenje i mir“.\nŠib je kazao da se dodelom ordena Matiću odlikuje „novinar i filantrop koji je stekao velike zasluge za slobodu medija, bezbednost novinara, te objektivno i profesionalno medijsko izveštavanje, čije se veliko socijalno angažovanje i uporno zalaganje za suočavanje s prošlošću i za pomirenje među ljudima ovog regiona može označiti kao izvanredno“.\nMatić je nakon primanja ordena naglasio da „trenutno živimo u vreme pesimizma i negacionizma kao rezultata kriza koje globalno u nizovima doživljavamo“ i dodao da „nikada kao danas nije bilo važno da se angažujemo pozitivno, nastojeći da se stvori prostor za optimizam“.\nOn je napomenuo da je dobijao priznanja za profesionalni rad, novinarstvo, hrabrost i pojedina dostignuća, ali da u ovom priznanju „kao da je pogođena ideja vodilja“ koju praktikuje čitavog života, „da teži da sve što radi nekome pomaže i da promoviše vrednosti dobrote, dobročinstva, a protiv mržnje i zla“.\nAmbasador Nemačke u SrbijiOrden Saveznog krstaTomas ŠibVeran MatićBeograd


Vesti online / Vesti / Ekonomija / Poseta počasnih konzula Austrije Privrednoj komori Srbije\nPoseta počasnih konzula Austrije Privrednoj komori Srbije\nGrupa od 20 počasnih konzula iz pokrajine Salcburg u Austriji predvođena predsednikom parlamenta dr Brigitom Palauf i doajenom konzularnog kora dr Karlom Vindigom, boraviće u Srbiji od 30. maja do 2. juna 2019. godine.\nU okviru posete čiji je prevashodni cilj prezentacija ekonomskih i turističkih potencijala Srbije, delegaciju će primiti predsednik Privredne komore Srbije Marko Čadež sa saradnicima koji će predstavnike Austrije upoznati sa najvažnijim ekonomskim kretanjima u Srbiji i između dve zemlje.\nMarko Čadež, predsednik PKS\nSvetlana Lala Stanković, generalni konzul Republike Srbije u Salcburgu\nDr. Karl Windig, doajen konzularnog kora u Salcburgu i počasni konzul Letonije\nMeđu zvanicama je i direktorka aerodroma Salcburg Betina Ganghofer, koja će sa domaćinima razgovarati o novootvorenom direktnom letu od Niša do Salcburga koji kreće u avgustu.\nOrganizator dolaska počasnih konzula u Srbiju je Generalni konzulat Republike Srbije u Salcburgu, na čelu sa generalnim konzulom Svetlanom Lalom Stanković.\nIspred Privredne komore Srbije o investicionim mogućnostima ulaganja u Srbiju govoriće Đorđe Andrić, rukovodilac Centra za podršku investicijama i javno privatno partnerstvo dok će o aktuelnim privrednim odnosima Srbije i Austrije govoriti Jelena Jovanović, direktorka sektora Međunarodnih ekonomskih odnosa PKS.\nPoseta počinje 31. maj 2019, 11:00 časova, PKS, Resavska 15, sala 2.\nEKONOMIJA Podrška Evrokomora digitalizaciji privrede\nEKONOMIJA Čadež u dvodnevnoj poseti UAE\nEKONOMIJA Čadež: Podrška evropske privrede priključenju Zapadnog Balkana EU\nEKONOMIJA Privredna komora Srbije rešava konkretne probleme privrede